Cynorthwyydd Addysgu Cynradd – Cyfleoedd\nCynorthwyydd Addysgu Cynradd\nRwyt ti yma Hafan / Cynorthwyydd Addysgu Cynradd\nYdych chi’n chwilio am swydd hyblyg gyda chyflog gwych na fydd yn effeithio ar eich astudiaethau,\nnosweithiau, neu benwythnosau? Wel, does dim rhaid i chi chwilio mwyach! Mae Staffroom\nEducation yn asiantaeth cyflenwi athrawon sy’n awyddus i helpu myfyrwyr gael profiad gwerthfawr o\naddysgu mewn ysgolion lleol – heb fod angen unrhyw gymwysterau addysgu!\nSut mae’r holl beth yn gweithio? Pan fyddwch yn cofrestru gyda ni, byddwn yn gofyn i chi pryd\nfyddwch chi ar gael i weithio yn seiliedig ar eich amserlen, bydd ysgolion yn cysylltu â ni bob bore yn\ngofyn am weithwyr, ac os ydyn ni wedi nodi eich bod chi ar gael, byddwn yn eich ffonio i holi a ydych\ndal eisiau gweithio!\nBeth yw’r manteision o weithio gyda ni?\n• Ennill £65 y dydd\n• Tâl wythnosol\n• Dewis pa ddiwrnodau ac oriau rydych am eu gweithio\n• Profiad gwych o addysgu heb fod angen unrhyw gymwysterau\n• Cyfle i fanteisio ar hyfforddiant am ddim\nFel cynorthwyydd addysgu cynradd ddisgwylir i chi:\n• Gael rhywfaint o brofiad o weithio gyda phlant, er enghraifft, hyfforddi chwaraeon, mentora,\ntiwtora, gwirfoddoli, neu rywbeth tebyg\n• Gweithio gyda phlant oed meithrin\n• Helpu i baratoi’r ystafell dosbarth cyn y wers\n• Tacluso’r ystafell ddosbarth ar ddiwedd pob gwers\n• Cynorthwyo’r athro pan fo angen\n• Help gyda gweithgareddau grŵp\n• Rhoi cymorth un-wrth-un yn ogystal â gweithio mewn grwpiau bach\n• Rhoi adborth i’r athro ar gynnydd disgyblion\n• Cynorthwyo â datblygu sgiliau Llythrennedd, Rhifedd a TGCh sylfaenol\nOes oes gennych chi ddiddordeb ac yn awyddus i ddysgu mwy, cyflwynwch gais yma: https://\nanfonwch eich CV i info@staffroomeducation.co.uk a bydd aelod o’n tîm hyfryd yn cysylltu â chi!\nCynorthwyydd Addysgu Meithrin – Caerdydd Cynorthwyydd Addysgu Uwchradd


Rheolau Safle Canolfannau Ailgylchu yn y Gymuned | Cyngor Bwrdeistref Sirol Rhondda Cynon Taf\nRheolau Safle Canolfannau Ailgylchu yn y Gymuned\nDdylech chi ddim ymweld ag unrhyw un o'r Canolfannau Ailgylchu yn y Gymuned os oes gyda chi neu rywun yr ydych yn byw gyda nhw symptomau COVID-19, megis tymheredd uchel, peswch newydd a pharhaus, neu golli arogl (anosmia).\nNodwch fod dim mynediad i gerddwyr am resymau iechyd a diogelwch.\nBydd y safleoedd canlynol yn gweithredu gyda nifer o gyfyngiadau a chanllawiau pwysig o ran cadw\npellter cymdeithasol y bydd yn ofynnol i breswylwyr sy'n defnyddio'r Canolfannau Ailgylchu yn y Gymuned eu dilyn. Mae'r rhain ar waith i ddiogelu staff a'r cyhoedd, ac i sicrhau bod yr adnoddau angenrheidiol ar gael i ateb y galw disgwyliedig\nMae'r HOLL Ganolfannau Ailgylchu yn y Gymuned isod AR AGOR 7 diwrnod yr wythnos o 9am-7pm.\nMae POB canolfan ailgylchu yn y gymuned ar agor 7 niwrnod yr wythnos o 16 Tachwedd, ond byddan nhw'n cau am 5.30pm yn unol ag oriau agor y Gaeaf\nAr hyn o bryd mae chwe Chanolfan Ailgylchu yn y Gymuned yn Rhondda Cynon Taf.\nTŷ Glantaf, Taffs Fall Road, Ystad Ddiwydiannol Trefforest, CF37 5TT\nCanolfan Ailgylchu 100%, Ffordd Pant-y-Brad, ger Heol-y-Sarn, Ystad Ddiwydiannol Llantrisant, CF72 8YT\nMANYLION AM BETH SY'N CAEL EI AILGYCHU YN EIN CANOLFANNAU\nNodwch - bydd cyfleusterau'r Sied yng Nghanolfannau Ailgylchu yn y Gymuned Llantrisant a Threherbert Mae'r siopau ar agor rhwng 9.30am a 4pm, dydd Llun i ddydd Sadwrn.\nRheolau'r Canolfannau Ailgylchu yn y Gymuned\nER MWYN SICRHAU DIOGELWCH EIN STAFF A'R CYHOEDD BYDD Y RHEOLAU CANLYNOL YN BERTHNASOL I BOB SAFLE:\nCadwch at y rheolau rheoli traffig sydd ar waith BOB amser neu BYDD yn rhaid i ni GAU'R safle.\nYn ystod cyfnodau prysur a lle mae ciwiau'n cael effaith ar y rheolaeth traffig sydd ar waith efallai y bydd gofyn i chi ddychwelyd yn hwyrach.\nMae angen didoli'r holl eitemau a deunyddiau i fathau o wastraff, e.e. pren plastig, metel, gwydr ac ati cyn mynd i mewn - fydd ailgylchu cymysg DDIM yn cael ei dderbyn.\nDIM OND hyn a hyn o gerbydau fydd yn cael eu caniatáu ar y safle ar y tro.\nByddwch yn barod i ddangos tystiolaeth o'ch cyfeiriad cartref er mwyn cael mynediad, megis Trwydded Yrru neu fil cyfleustodau.\nWrth giwio, rhaid i chi BEIDIO â mynd allan o'ch cerbyd, os byddwch chi'n gwneud hyn bydd gofyn i chi adael y safle.\nYn ystod cyfnodau prysur iawn, fyddwch chi ddim yn gallu ymuno â'r ciw ar ôl 6pm.\nARHOSWCH y tu mewn i'ch car nes eich bod wedi cael caniatâd i fynd allan.\nDim ond un person gaiff adael eich car i ddadlwytho eich gwastraff a'ch gwastraff ailgylchu. Does dim modd i'r staff eich helpu i ddadlwytho neu godi unrhyw eitemau. Cofiwch gadw hyn mewn cof wrth ddod i'r safle.\nBydd gyda chi 10 munud i gael gwared ar eich eitemau ac yna bydd gofyn i chi adael y safle.\nRHAID i chi gadw at reolau cadw pellter 2 fetr o hyd ar BOB adeg neu byddwch chi'n cael cyfarwyddyd i adael y safle, ac efallai y bydd yn rhaid i'r safle gau.\nParchwch ein staff. Byddwn ni'n gofyn i unrhyw sy'n bod yn dreisgar tuag at staff i adael.\nByddwch yn amyneddgar os gwelwch yn dda. Efallai y bydd amseroedd ciwio hir.\nYn unol â'u trwydded, dim ond gwastraff o'r cartref y mae hawl i'r Canolfannau Ailgylchu yn y Gymuned eu derbyn. Fydd gwastraff masnach dim yn cael ei dderbyn o gwbl ar unrhyw un o'r safleoedd yma a fydd dim hawl gyda chi i'w ddadlwytho.\nBYDD faniau mawr yn cael eu caniatáu o ddydd Mercher 3 Mehefin, ond BYDD gofyn i breswylwyr ddarparu tystiolaeth o'u cyfeiriad cartref. Mae gan drelars, ceir/cerbydau 4x4s a faniau bach ganiatad eisoes i ddefnyddio'r safleoedd.\nRydyn i'n cydnabod y bydd gan breswylwyr fan fawr neu y byddan nhw'n llogi cerbyd mawr at eu defnydd preifat i gludo eitemau mawr o bryd i'w gilydd (er enghraifft, dodrefn neu wely, ac ati). Er mwyn hwyluso hyn, bydd staff ein safle yn defnyddio synnwyr cyffredin wrth ganiatáu i eitemau o'r fath gael eu gadael ar y safleoedd.\nFydd hyn ddim yn cynnwys faniau llawn gyda llawer iawn o ddefnyddiau amrywiol.\nBydd angen i breswylwyr drefnu i gael gwared ar niferoedd mwy o ddeunyddiau drwy gysylltu â'r brif swyddfa (07824 541758). Mae'r gwasanaeth archebu yma'n gweithredu o ddydd Llun i ddydd Gwener (7.30am-3.30pm) a bydd yn caniatáu i chi drefnu ymweld â'r Ganolfan Ailgylchu yn y Gymuned sydd orau gennych chi. Fel arall mae'r Cyngor yn cynnig Gwasanaeth Casglu 'Eitemau Mawr' (£12.45 - hyd at 3 eitem) ac mae modd i chi drefnu hyn ar-lein ar wefan y Cyngor\nPeidiwch ag ysmygu yn ein Canolfannau Ailgylchu.\nAr hyn o bryd dydyn ni DDIM yn derbyn: Gwastraff bagiau du, bagiau ailgylchu cymysg SYCH na Gwastraff bwyd.\nOs ydych chi wedi cael symptomau'r Coronafeirws, RHAID i eitemau personol, e.e. hancesi/weips (glanhau neu bersonol) neu gyfarpar diogelu personol (PPE) fod fel a ganlyn:✅Wedi'u bagio dwywaith ✅Wedi'u gadael am 72 awr ✅Wedi'u rhoi yn y cynhwysydd ar gyfer gwastraff does dim modd ei ailgylchu. Os dydych chi DDIM wedi gwneud hyn, ewch â'r bagiau adref.\nCofiwch OLCHI eich dwylo yn drylwyr ar ôl gadael y safle.\nGyda'n gilydd gallwn ni helpu i gynnal gwasanaeth gwastraff ac ailgylchu da i bawb yn ystod argyfwng COVID-19.


Dod o hyd i hen ffrindiau drwy luniau\nBydd gwefan newydd yn cynnig gwasanaeth rhad ac am ddim a fydd yn galluogi pobl i ailgwrdd â hen ffrindiau trwy ddefnyddio eu ffotograffau personol eu hunain. Mae’r wefan - lleaethpawb.com - a lansir yn Eisteddfod Genedlaethol Sir Fflint yr wythnos hon, yn cynnwys amrywiaeth fawr o hen ffotograffau. Trwy chwilio yn ôl cyfnod, lleoliad ac enw, bydd yn bosibl i bobl gysylltu eto â hen ffrindiau a chlywed beth yw eu hanes ers i’r llun gwreiddiol gael ei dynnu.\n“Os edrychwch ar unrhyw hen lun – boed yn drip dosbarth, noson allan neu’n gêm rygbi neu bêl-droed fawr - rydych yn dechrau meddwl yn syth beth sydd wedi digwydd i’r bobl yn y llun,” meddai cynhyrchydd y wefan, Non Griffith o gwmni cynhyrchu Cwmni Da.\n“Rydym i gyd yn gwybod sut mae gwefannau fel Friends Reunited a Facebook wedi dal dychymyg y cyhoedd, ond yr hyn sy’n unigryw am lleaethpawb.com yw ei bod i gyd yn ymwneud â lluniau ffotograff,” ychwanega. Mae tîm lleaethpawb.com yn apelio i’r cyhoedd i ddod â’u hen ffotograffau i Bafiliwn S4C ar faes yr Eisteddfod. Bydd y tîm yno i ddangos sut mae’r wefan yn gweithio a bydd cyfle i sganio cannoedd o wynebu o hen luniau ffotograff. Mae gwefan lleaethpawb.com yn cyd-fynd â chyfres deledu newydd o’r enw Lle Aeth Pawb? i’w darlledu ar S4C yn 2008. Yn union fel mae’r wefan yn anelu at ailgynnau hen atgofion ac ailgynnull hen ffrindiau, fe fydd y gyfres chwe rhan yn edrych ar y stori tu ôl i bob llun.\nCwmni Da, sydd wedi’i leoli yng Nghaernarfon, Gwynedd, sydd y tu ôl i’r wefan a’r gyfres deledu. Diwedd\nGall ymwelwyr â phafiliwn S4C gael cyfle i weld sut y bydd eu hwynebau yn heneiddio dros y blynyddoedd. Mae tîm lleaethpawb.com, gyda chymorth meddalwedd heneiddio cyfrifiadurol arloesol, yn gallu cynhyrchu delweddau jpeg sy’n dangos sut y bydd wynebau mor ifanc â chwech oed yn gallu edrych pan yn 72 oed.


itunain ac yn arntldiffyniad i ryddid y bycl. Gelwir am gynhadledd ymlierodrol i drafod .ac i drefnu'r gyfundrefn newydd, ac y mae'n d(lyddorol sylwi.- fod.vpe.th felly yn cael lie yrnhlith cynygion Mr. Lloyd George ynglyn ;"I(y Iwerddon, yn ogystal agynaraetih y Prif Weinidog y dydd o'r tlaen. Y mae un peth ym. amlwg; ni bydd cin talaethau mawr yn foddlon mwy ar yr hen drefn. Rhaid iddyn-t gael eii Ilais yn: y materion sydd yn -goly-gu rhyfel neu heddwch iddynt; gwcll ganddynt ei gael fel aelodau o'r Weriniaeth Brydeimg, ond prun bynag, y maent am ei gaeil rhvw fodd.\nY PARCH THOMAS LEVI\nY PARCH. THOMAS LEVI. Cian THOMAS iOAVlESj, Bircia Grove. Bremtrvvyd ein hanwyl dad a chyiaul uwcii- law ei gyfoedion a.'i gydoeswyr. Yr oedd wedi ei ddcnio- a thalentau arbenig iawn, ylig- hyd a. chymhwysder digyffelyb tuag at wem- yddu i anghenion meddyliol y plant a'r bobl ieuanc, ac Wedi cael nerth, iechyd1 a hir ddyddiau i hyfforddi plant Cymru yn do ar ol tô, a'u liarwain ar hyd llwybrau rhinwedd, purdcb, a, chrefydd, trwy feusydd toreithiog ilen a. chan, a hynymevin Sordd mor syml, swynoJ, a de n gar nes ennill cymeradwyaeih a serch yr hen a'r ieuanc yn ddiwahaoiiaeth- Drwy ymdrech ddyfal a diflinocyrhaeddodd y safle o Dywysog, neu yn hytrach Frenhm, yn y cyleh pwysig hwn, a theimlwn na ddeCnydrliodd ei olynydd parchus, Anthropos, crmodiaeth pari y. dywedcdd am dano yn rhifyn cyntaf ail gyfres Trysorfa'r Plant "Ni fu ei fath yng NgliNiiirti o'l Haen, ac ni ddaw ei farli ar ei ol. Dechreuodd weithio pan yn ieuanc, a dywedwyd wrthyf mor awyddus ydoedd am wybodaeth, ac mor awchus i achub pob eyfle i ddarllen, fel yr arferai g'lymu Ilyfr neu wers ar ei arddwrn fel ygàllaiyn hawdd edrych dro.sto ar bob hamdden a gaffai; cyffeiyb i'r arferiad presenol o wisgo y 'wristlet "va-teh'. Cofus 'genyf ddarllen yr "Oenig," ond wrth anfon atebion i'r tasgau ysgrythyrol yn "Nhclyn y Plant" y daethum gyntaf i gyff- vrddiad a Mr. Levi; parheid i gadw yr adran yma, o'r cylchgrawn yn "Nhrysorfa'r Plant" ac v mae wedi bed o les a bendiih ammhris- iadwv i blant Cymru, trwy beri iddynt ddar- llen a manwl chwilio yr ysgrythyra.u i gael o hyd i'r atebion, a.c wedi eu gyru i fewn, mawr y disgwyliacl am y rhifynau dilynol i weled eu safle, a, cliael tasgau newyddion. •Gyda chylchrediad o dros 40,000 yn fisol am 50 mlynedd, ammhosibl dychmygu effeithiau a firwyth yr ynlchwiliadan hyn. Wrth drefnu casgliadau y plant. tuag at Gof-gclcfnau ci enwogion ac amcanion erail-i arweiniwyd y plant i gymeryd dyddord.eb yn symudindall y Gyfundeb a/i bethau. Nid oedd terfyn ar ei ddar-p'ariafth i blant a. phobl ieuanc. Cyfrol werthfawr wedi eu cyfadda.su i'r Cymry ganddo, ydoedd 'Hanes- ion y Beibl,' yn cynwys 800 o ddigwyddiadau hynod yn Hanesiaeth y Beibl, gydag agos i 300 o d'darluniau. Gwledd i'r pilant, ydoedd hwn, ac y mae olion amlwg o ddefnyddiad parhaus y plant ar gopi ohono sydd yn fy meddiant. Pan nad oedd cynyrchion Cymraeg mor ^yflawn ag y maent heddvw cyfieithwyd gan- ddo nifer mawr o emynau ar donau poblog- aidd Seisnig ac Americanaidd, felly hefyd y gwnacth y diweddar leuan Gwyllt gyda'i 4' Swn v Jnbili. Yr oedd dylanwad Mr. Levi ar blant megys ■swyn gyfaredd; byddai yn pregethu iddynt yn Nhreforis, a phlajit y dref yn ymdyru i'w wrando, yr cedd ei ymddangosiad sirieil, ei wen ssrehus, a' i ymadiroddion t-lysion pert, ■ yn hoelio eu sylw yn ddifeth bob amser. Cefais y fraint o'i wrando yn pregethu ac yn -darlithio lawer o weithiau, ac y mae yr ad- goficn yn felus cdiaeth. Am y pymi-heg mlYhedd olaf o'i olygiaeth ar y "Drysorfa fach," bum mewn gohebiaetir gyson G, pharhaus-ag ef, a chawsom ami awr o gymdeithas ein: gilydd; aiddgar a bywiog •«. iavvn ydoe^ddi yn wastad, yn drefnus ac ar y blaen.gyda'i waith, byth ar ol, a'i ohebiaeth fel efe ei hun. Ysgofenodd 'lawer at wasanaeth ceixldorion Cymru., ac yn "Cantata, y Plant" a Joseph," dwy -gaiitata syrnl y cyfansoddodd" y diweddar Dr. Parry y gerddoriaeth arnynt, Eu llawer iawn o garni arnynt, ac y mae etto, a.m fod ''fGar#tasfca y Plant." neu, "Ymgom y Bachgen a'r Adar nor syml a swynol, a. hawdd :i goran bychain gwledig ei dysgu. Diamheu ge.nnyf, iddo gael datganiad amlach nag un. llyfr arall a gyhoeddwyd yn y Gymraeg. Y bachgen sydd. yn.ddo yn ceisio gan yr adar roddi iddo amcan. a ncd teilwng i'w fywyd; hwythau mewn geiriau ac alawon swynol, pob un yn ei ddull ei hun; yn ei gyfarwyddo, yntau heh ei foddloni nes i'r Uchedydd esgyn i'r nefoedd i gyfeirio ei syJw at Dduw a byd mwy perffaith sydd uchod. Cyrhaedda, ei nchafhwynt yn y llinellau swynol hyriny am "Ysbryd a, bywyd pur y Cristion, 'Pvwy'n lcami o gylch ei lwybr pur, Ond -ef -yw*r gwir Uchedydd." Y mae hynyn ei foddloni, a diwedda ei gan fel hyn, I'r Net "Twyt am llwytio, y Nef yw fy ngwlad, Yno mae'r Iesu, fy Nuw, a fy Nhad; Fy anwyl uchedydd, 'rwy'n gwel'd ynot ti, fy mywyd i mi. Gem fach fa-rdclonol a chcrddorol, nid rhyfedd ei phoblogrwydd. Cyhoeddwyd tua 600 o donau'r plant yn y Drysorfa, ac i ddangos yr afael oedd gan y. plant ynddi sylwais ar hyd y blynyddau, mewn ugeiniau o gyfarfodydd llenyddol, fod braidd yr oil o'r adroddiadau aKan o'r "Drysorfa fach." Ar ol gclygn, 31 "byw" Trysorfa y Plant (Ghwedi y Parch. Evan Jones) am 50 rnlynedd, na,turiol iawn cedd ei eiriau i mi tua. mis cyn gorphen ei olygiaeth arni, "Y mae y byd yn newid yn fawr yn fy mywyd ,i wrth fod "Tryscrfa, y Plant" yn myned o fy Haw". Yr oedd y cyhosddiad bach wedi dyfod yn rhyw elfen bywyd i mi. Hiraeth- us ydym, lu mawr o honom, ar ei ol, eithr cymerwyd ef adref "fell y cyfyd ysgafn o yd yn ei ainser," wedi ei "ddigoni a, hir ddydd- iau. *Tyner a thoddedig oedd ei bennillion ffarwel iddi yn rhifyn fRhagfyr, 1911, hapus a tharawiadol ei ateb iddo yn rhifyn Ionawr, 1912.\nWRTH FYND HEIBIO. PATRICK MAC GILL. -1 Ysgrifennwyd haw er iawn ar y rhyfel yn ystod y ddwy flynedd ddiweddaf, a chawsom lawer o lyfrau ac o 'ysgrifau yn disgrifio'r 'brwydro, y rhan fwyaf ohonynt o safbwynt y gohebydd neu'r .newyddiadurwr. Yn The Great Push. cawn argraffiadau'r milwr cyffredin yn ystod yr yrnosodiad ar Loos, ac y maent- yn gwahaniaethn yn ddydd- orol meWIli llawer .0 bethau oddiwrth y dis- grifiadtau ereill a, dcbdlünasom. Gwyddel yw'r awdur, Mr. Patrick MacGil'l, a gwr sydd wedi dyfodi i'r amlwg yn ddiweddar fel ysgrifennwr a chanddo fedr neilltuol i ddis- grifio bywyd fel y mae, yn enwedig yn rhai o'i haenau caletaf. Nan ydoedd, yn gorfod llafurio'n galed am damaid. prin, ond daeth i'r amlwg fel lienor gyda'i lyfrau '-Children of Dead End," "The Rat-Pit," a'r "Red Horizon." Y mae'n nofelydd ac yn fardd, a. dengys y llyfr hwn lawer o'i dd'awn a'i fedr arferol. Ymunodd a'r London Irish fel milwr cyffredin ar ddechreu'r rhyfel, a bu gyda hwy trwy lawer 0'1' brwydro, gan weith- redu fel cludydd Ý clwyfedigicn nes cael ei glwyfo ei hun ym mis Medi diweddaf. Cred- af, er na.d wlyf yn hollol sier, ei fod wedi dychwelyd i Ffrainc. Beth bynag am hynny, nid oes amheuaeth am y profiad y bu trwyddo a dywed iddo- ysgrifennu y rhan fwyaf 0'1' "Big Push" ar y maes, rhaimau ohono yn y ffos rhwng canol nos a. gwawr, Medi 25. Ac y mae arogl maes y frwydr a.rno 0'1' dechreu i'r diwedd. Nid yw yn arogl llyfryd., prin y gellid disgwvl iddo fod. Ond y mae'n eithaf peth i ni sydd gartref ddealll beth sydd yn myned ymlaen a, beth yw rhyfel mewn gwir- ionedd.\n*The Great 'Push: By Patrick MacGill. London.: Herbert Jenkins.\nY DYNION. Un or pechau a dery'r darllenydd ydyw fod y dynion, dan amodau erchyll maes, y frwydr ac wrth wynebu marwolaeth o ddydtl i ddydd, yn debyg iawn i ddynion dan bob amgylchiadau eraiB. Erys y natur ddynol yr un o hyd. Ond dywed Mr. MacGill un peth a bair i 'lawer feddwl. Y mae bron yr oil o'r milwyr yn yfed-nid yn meddwi, ond yn yfed. Dywedodd un hen filwr wrth yr awdur na byddai dim llwyr ymwrthodwyr ar ol y rhyfel, ond atebodd yntau ei fodyn adnabod un corporal na chyffyrddodd ddafn 0 ddiod gadarn tra yn Ffrainc. Wrth gwrs nid yw Mr. MacGill yn honni siarad ond am y milwyr y bu ef ei hun yn: eu canol, ac nid oes ddim amheuaeth am. ei dystiolaeth am danynt hwy. Ond y mae gwahaniaeth mawr rhwng catrodau a'i gilydd, ac y mae'r fyddin newydd, fel y'i gelwir, yn lan iawn. ar y cyfan. Peth arall sydd yn amlwg ydyw fed dyn yn cynnefino hyd yn oed & pheryglon ofnadwy; ac ynglyn & hyn dywed- wn un stori erchyll. Yr oecld bwyd heb gyrhaedd y mihvyr y diwrnod wedi'r ym- osodiad ar Loos, canys saethwyd y rhai oedd yn ei gyrchu a- drylliwyd y wageni. Noa draainoeth cysgai MacGiU yn y "dug-out" yn y ffos, a deffrowyd ef gyda'r hysbysiad fod y bwyd wedi cyrhaedd er fod tri o'r rhai a ï cludai wedi cu lladd. Cododd a gwnaeth dan i ffrio'r baewn arno ac yna holodd aia y bar a. Y mae yn y ,sach yna" ebe milwr arall, ac aeth MacGill i'w gyrchu. Pan gafodd y dorth teimlodd ei bod yn wlyb iawn^ ac wrth oleu gwan y tan gwelodd ei bod JD- goch. Gofynodd beth oedd yn bod, a dywed- odd un o'r milwyr ereill fod y dyn oedd yn c-ario'r bara wedi ei s&ethu yn, ei frest. "Ghwalodd y bwyd o'i gwmpas, a syrthiodd yntau arno. Dyna paham y mae'r dorth yn goch. Ond yr oedd y milwyr yn newyn- o. .'Wed* I bwyta aeth ant allan i gladdu'r dynion oedd wedi dyfod a,'r bwyd iddynt. Y mae arogl rhyfel ar y llyfr, fel y dywedais, ac nid yw yn arogl hyfryd. Ond dyna'r peth- au sy'n digwydd. —o—\nY GELYN. Ar y eyfan rhydd Mr. MacGill yr az-graff arnoch nad yw'r milwr cyffredin yn cashau'r gelyn unigcl. Yn ei farn ef y bob! sydd yn cashau'r Germariiaid a'u holl galon acyn barod iwneuthiir unrhyw beth iddyiit yw'r- bobi dros yr oed milwrol ac yn aros gartref. Yn ystcd yr ymoscdiad mawr gwelwycl Almaenwr ieuanc, yn perthyn i'r Corffltt Meddygol, yn ceisio tori bedd i rai o'i gyd- fihvyr ar ol i ruthr y Prydeinwyr fyned heibio. Gofynwyd iddo pa. fodd yr oedd yn ei wneud ac egluredd, gan ychwanegu fed yn debyg y rheddid ynt-au i orffwys yn yr un bedd, "gan fod y Prydeinwyr bob amser yn lladd eu carcharorion." "Nid wyt ond! ffwi, Fritz," ebe un o'r milwyr Gwyddelig a/i. clybu. Nid ydym am wneud dim niwed i ti. Wel di, dyma rywbeth i ti ei fwyta." Estynodd damaid o deisen iddo, a'r olwg olaf a, welcdd MacGill ar y ddau oedd yn eistedd yn yrnyl y bedd, yn smocio ac yn bwyta'r deisen. Dywed hanesyn arall am un o'r Bafariaid a saethwyd yn Icoc; ac a gymer- wyd yn garcharcr. Yr oedd yn gerddor—a saefchwydi darn o'i wyneb ymait-h. Disgrifia Mr. MacGill y dyn yn edrych arno ei hun yn drist, mewn drych bychan a galar y milwr a'i saethodd. "I wish I was'nt such a good shot" ebe hwnnw yn drist. Ymhen ychydig bu farw'r Bafariad. A yw'n syndcd fod Mr. MacGill a, llawer o'i gydfllwyr yn meddwi weithia-u am ynfydrwydd: a, gwastraff yr hoIl bcth, canys y werin sydd yn medru gweled y pethau hyn oreu? Nid yw'n: rhyfedd eu bod yn colli amynedd, ychwaith, alg ambell i betlt 8, ddywedir. Yr oedd un o'r milwyr ya darllen papur newydd yn y ffos, a gofynwyd iddo a oedd rhywbeth ynddo am y rhyfel. Nuthin' much," Bill answered,. The Bishops of says this is a, 'cly war. Bilimey, 'e's talkin' through 'is 'at." Dywed un arall, mewn trafodaeth yn y ncsydd; "It we 'ad all the clergymen, all the M.P.'s, the Kaiser ar), Crow n Prince, Krupp and vea Kluck and all there 'ere blokes wot tell us to fightja there 'ere trenches for a week, the


Tsieina AG Gorchuddio Alwminiwm Wal Cwrt Cyfansawdd Cynhyrchwyr a Chyflenwyr - Llong Gorfforol Gostio Alwminiwm Wal Cwrt Cyfansawdd - Gangbond\nGorchuddio AG Gorchudd Tân Dwr Diogel Mae ACP tân wedi'i gyfansawdd o haen uwch / isaf o blatiau alwminiwm â chraidd tân gwrth-fflam cyfansawdd anorganig, ar ôl cyfuno'r ffilm polymer, peintio ochr ddwy ochr a chyfansawdd y dalen. Fe'i cymhwysir yn eang i...\nGorchuddio AG Gorchuddio Haen Gorchwth Alwminiwm Haen Gyfan\nGorchuddio Addysg Gorfforol Gorchuddio Trwch a lled Wal Cwrt Er mwyn sicrhau eu cryfder dylunio eu hunain, yn fanwl gywir ac yn y blaen, mae gan fwy a mwy o gwsmeriaid lawer o anghenion personol. Gan fynd i'r farchnad, rydym wedi ymrwymo i ddatblygu a chynhyrchu newydd...\nDewiswch o wahanol llenni gwydr cyfansawdd alwminiwm gwydr a wnaed yn Tsieina yma. Rydym yn un o weithgynhyrchwyr a chyflenwyr waliau cyfansawdd alwminiwm papur cotio proffesiynol yn Tsieina. Byddwch yn rhydd i fwynhau ein pris isel a'n gwasanaeth da.


Cyrchu data Gweithgarwch Myfyrwyr o dudalen Cynnwys y Cwrs. Ewch i ddewislen asesiad a dewiswch Gweithgarwch Myfyrwyr. Mae panel â gwybodaeth am weithgarwch myfyrwyr yn agor.\nGallwch hefyd weld gweithgarwch ar gyfer trafodaethau. Mae dadansoddiadau trafodaethau'n darparu cipolygon i chi ar gyfranogwyr a gweithgarwch fforwm. Gall yr wybodaeth hon eich helpu i nodi myfyrwyr sy'n cyfranogi neu sydd angen cymorth ac anogaeth arnynt o bosib. Gallwch gael dadansoddeg trafod o'r dudalen Trafodaethau neu Cynnwys Cwrs.\nMae'r wedd siart yn darparu'r un wybodaeth â'r graff, ond mae pob darn o wybodaeth am amser wedi'i restru mewn colofn ar wahân gyda data rhifiadol.\nCafwyd mynediad ar ôl - Yr amser a dreuliwyd ar ôl i’r prawf fod yn weladwy i fyfyrwyr a’r tro cyntaf mae myfyrwyr wedi’i weld.\nDyddiad agor - Dyddiad y agorwyd y prawf mewn rhagolwg, heb ddechrau ymgais.\nDyddiad cychwyn - Y dyddiad mae’r myfyriwr wedi dechrau ymgais.\nCychwyn i orffen - Yr amser mae’r myfyriwr wedi’i dreulio i gwblhau cyflwyniad y prawf.\nOs ydych eisiau, gallwch ddewis lawrlwytho'r data ar gyfer pob un o'ch myfyrwyr. Dewiswch Lawrlwytho yn y top ar y dde yn adran Manylion Gweithgarwch Myfyrwyr.


Cerdyn post Bae Colwyn: Ffermydd gwynt ar y môr - History Points\nCerdyn post Bae Colwyn: Ffermydd gwynt ar y môr\nCerdyn post gwenithfaen: Ffermydd gwynt ar y môr\nMae’r cerdyn gwenithfaen hwn ar y prom ym Mae Colwyn yn dangos tri o’r tyrbinau gwynt niferus sy’n sefyll yn y môr i’r gogledd oddi yma.\nY fferm wynt gyntaf i gael ei hadeiladu oedd North Hoyle, yn 2003-2004, oedd yn cynnwys 30 tyrbin. Dyma safle pŵer gwynt ar y môr cyntaf y DU.\nYn 2015, cwblhawyd fferm wynt fwy, Gwynt y Môr, oddi ar arfordir Gogledd Cymru. Mae ganddi 160 o dyrbinau gwynt, mwy na 13km (8 milltir) allan yn y môr. Mae’r strwythurau’n codi i 150 medr uwchben lefel y môr. Wedi iddi gael ei chwblhau, Gwynt y Môr oedd yr ail fferm wynt fwyaf ar y môr yn y byd – yn ail yn unig i 175 tyrbin y London Array ym moryd yr afon Tafwys.\nDywedir fod Gwynt y Môr yn cynhyrchu digon o drydan i bweru oddeutu 400,000 o gartrefi. Mae ei thyrbinau wedi eu gosod ar draws ardal o oddeutu 80 km sgwâr. Roedd y fferm wynt yn ganlyniad i fuddsoddiad o £2biliwn gan RWE a’i bartneriaid Stadtwerke München a Siemens.\nDatblygwyd dociau Mostyn, Sir y Fflint fel canolfan adeiladu a chynnal a chadw’r ffermydd gwynt. Cafodd rhai o’r llongau a ddefnyddiwyd ar gyfer adeiladu North Hoyle eu trosi yn gychod pysgota. Roedd rhaid i gapteiniaid a pheirianwyr ddysgu sut i osod technoleg newydd ac ymdrin ag amrediad llanw llydan Gogledd Cymru.\nRoedd rhai o byst sylfaen y tyrbinau yn pwyso 700 tunnell. Mae’r sylfeini hyd at 28 medr o dan yr arwyneb.\nMae trydan o’r tyrbinau yn mynd i ddwy is-orsaf ar y môr i gychwyn ac yn i’r lan ym Mhensarn, ger Abergele drwy gebl tanfor. Oddi yno, mae’n pasio drwy gebl 117km (7 milltir) tanddaearol i is-orsaf i'r gorllewin o Lanelwy, lle mae'r pŵer yn cael ei fwydo i’r Grid Cenedlaethol.


Ffactorau cymdeithasol - Lleihau effeithiau peryglon naturiol – CBAC - TGAU Daearyddiaeth Revision - BBC Bitesize\nMae tua 67 o ddinasoedd mawr, pob un â phoblogaeth o dros 100,000, yn agos at ardaloedd folcanig. Mae nifer y bobl sydd mewn perygl oherwydd daeargrynfeydd a tsunami hyd yn oed yn fwy. Po fwyaf yw’r boblogaeth gyfagos, po fwyaf yw’r bygythiad i bobl.\nUn o’r ardaloedd sydd â’r risg fwyaf yw Cylch Tân y Môr Tawel. Mae dros 450 o losgfynyddoedd byw y byd wedi’u lleoli yma – ardal â thros 1 biliwn o bobl.\nMae pobl mewn gwledydd incwm isel (LIC) yn fwy agored i fygythiad peryglon tectonig oherwydd gwasanaethau iechyd gwael, prinder gwasanaethau brys ac adeiladau a strwythurau wedi’u hadeiladu’n wael. Yn Shillong, dinas yng ngogledd-ddwyrain India, mae dros 90,000 o’r 400,000 o drigolion mewn perygl o ddioddef effeithiau daeargrynfeydd oherwydd eu bod yn byw mewn adeiladau aml-lawr, wedi’u hadeiladu am gost isel, na fyddant yn gallu gwrthsefyll effeithiau daeargryn. Mae llawer ohonyn nhw ar ochrau mynyddoedd serth a byddent yn dymchwel yn hawdd iawn, gan wasgu pawb fyddai y tu mewn iddyn nhw.\nMae’n hawdd iawn i dai o wneuthuriad gwael yn India gael eu difrodi gan ddaeargryn\nWeithiau mae ffactorau cymdeithasol ac economaidd yn gorgyffwrdd. Mewn daearyddiaeth mae’r rhain yn cael eu galw’n ffactorau economaidd-gymdeithasol.\nMae tlodi yn broblem fawr ar hyd a lled y byd. Byddai pobl sydd ar incwm isel, neu bobl sy’n dibynnu ar aelodau o’r teulu am gynhaliaeth, yn cael anhawster i amddiffyn eu hunain ac i gynyddu eu gallu i ddygymod â thrychineb naturiol.\nMewn rhai rhannau o’r byd, mae ffermio’n anodd oherwydd dulliau ffermio gwael, hinsawdd anodd a phriddoedd tenau. Yn aml iawn, y bobl mewn darnau ymylol o dir sy’n dioddef fwyaf mewn daeargryn, oherwydd eu bod yn methu â fforddio adeiladau cryf i fyw ynddyn nhw, ac oherwydd nad oes ganddyn nhw gysylltiadau cyfathrebu da.\nMae’n anodd iawn i bobl a gwasanaethau fynd i ardaloedd anghysbell ac ardaloedd llai datblygedig sy’n cael eu heffeithio gan drychinebau naturiol os yw’r systemau trafnidiaeth a chyfathrebu yn wael.\nAgosrwydd at ffatrïoedd/diwydiant\nPan fydd trychinebau naturiol fel tsunami a daeargrynfeydd yn digwydd, gallai problemau eilaidd fod yn gysylltiedig â hwy. Gallai’r rhain effeithio ar swyddi a busnesau, oherwydd gallai trychineb effeithio ar ffatrïoedd a diwydiannau. Yn ogystal, gallai rhai o’r diwydiannau hyn achosi problemau amgylcheddol ehangach, fel arllwysiadau a gollyngiadau, sydd hefyd yn gallu effeithio ar fywydau pobl leol.\nCafodd gorsaf bŵer niwclear Fukushima yn Japan ei heffeithio’n ddrwg gan tsunami 2011 a bu bron iddi gael ei dinistrio. Cafodd hyn effaith fawr ar fywydau llawer o bobl gan fod ymbelydredd wedi gollwng i’r ardaloedd cyfagos.\nMae cysylltiad uniongyrchol rhwng addysg a chyfoeth. Pobl sydd wedi cael addysg wael, neu sydd heb gael llawer o addysg, yw’r rhai mwyaf agored i niwed mewn trychineb naturiol oherwydd mae’n bosibl na fyddan nhw’n gwybod beth i’w wneud mewn argyfwng. Yn ogystal, efallai y byddan nhw’n byw mewn cymunedau tlawd lle mae tai a thrafnidiaeth yn wael.


Owyhee County, Idaho - Wicipedia\n31 Rhagfyr 1863\nCanyon County, Ada County, Elmore County, Twin Falls County, Elko County, Humboldt County, Malheur County\nSir yn nhalaith Idaho, Unol Daleithiau America yw Owyhee County. Cafodd ei henwi ar ôl Hawaii. Sefydlwyd Owyhee County, Idaho ym 1863 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Murphy, Idaho.\nMae ganddi arwynebedd o 19,934 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 0.4% . Yn ôl cyfrifiad y wlad, poblogaeth y sir yw: 11,472 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Canyon County, Ada County, Elmore County, Twin Falls County, Elko County, Humboldt County, Malheur County. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Owyhee County, Idaho.\nMae gan y sir yma boblogaeth o tua 11,472 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nHomedale, Idaho 2633 3.686079\nMarsing, Idaho 1031 1.788077\nGrand View, Idaho 452 1.557733\nMurphy, Idaho 97 3.839\nWedi dod o "https://cy.wikipedia.org/w/index.php?title=Owyhee_County,_Idaho&oldid=10986815"\nNewidiwyd y dudalen hon ddiwethaf ar 31 Awst 2021, am 21:11.


Dadansoddiad o Statws Quo Y Diwydiant Toiledau\nMae rhieni'n raddol ymwybodol o ddanteithfwyd a sensitifrwydd croen babanod a phlant ifanc, ac yn bwyta mwy a mwy o gynhyrchion plant. Maent yn prynu cynhyrchion diogel, dibynadwy a dibynadwy i'w babanod. Mae llawer o gwmnïau'n canolbwyntio ar y diwydiant babanod. “Dadansoddwr yw'r canlynol ...\nTuedd Datblygu'r Diwydiant Toiledau\nYn 2019, cyrhaeddodd gwerthiannau marchnad nwyddau ymolchi byd-eang 118.26 biliwn o ddoleri'r UD, gyda chyfradd twf o 10% -15%. Disgwylir iddo barhau i dyfu yn y pum mlynedd nesaf, ond disgwylir i'r gyfradd twf arafu ar ôl 2023. Mae'r canlynol yn ddadansoddiad o duedd datblygu'r toiled ...\nYn ôl Y Gwead Gwallt, Dewiswch Y Cwyr Gwallt Iawn I Greu Golwg Dyn\nYn ôl gwead y gwallt, dewiswch y cwyr gwallt cywir i greu golwg dyn Mae dynion yn bennaf yn hoffi bod yn cŵl ac eisiau bod yn fwy chwaethus. Ar yr adeg hon, maent yn aml yn hoffi rhoi cwyr ar eu gwallt, ond a ydych chi wedi defnyddio'r cwyr yn iawn? Mewn gwirionedd, dylid dewis cwyr gwallt yn acco ...\nSut i ddewis cwyr gwallt a gel gwallt (chwistrellu) yn iawn Nawr mae pobl yn mynd allan i chwarae neu weithio, mae'n broses hanfodol sy'n gwneud steilio gwallt cyn mynd allan. Yn gyffredin y cynhyrchion trin gwallt yw cwyr gwallt a gel gwallt (chwistrell). Dewiswch nhw yn ôl defnydd penodol a ...\nFfresheners Aer Gwneir ffresnydd aer yn bennaf o ethanol, hanfod, dŵr wedi'i ddad-ddyneiddio ac ati. Mae ffresnydd aer cerbydau, a elwir hefyd yn “bersawr amgylcheddol”, ar hyn o bryd yw'r ffordd fwyaf cyffredin i buro'r amgylchedd a gwella ansawdd aer mewn car. Oherwydd ei fod yn gyfleus, yn hawdd ei ddefnyddio ...


Sgwrs Nodyn:Angen ffynhonnell - Wicipedia\nSgwrs Nodyn:Angen ffynhonnell\nDiolch am greu'r nodyn, Alan, ond mae 'na broblem bach. Mae'n gwneud i'r ffont newid ar ôl y nodyn (gw. Castell Penfro). Yn anffodus mae'r nodyn ar en: wedi'i chloi i bawb ond gweinyddwyr felly fedra'i ddim gweld pa fformat mae nhw'n defnyddio (en:Template:Fact). Anatiomaros 23:40, 8 Chwefror 2009 (UTC)\nSori, gwall bach. Ydy hon yn ei gywiro? Alan 23:44, 8 Chwefror 2009 (UTC)\nYdy, diolch. Piti fod yr holl nodiadau cyffelyb ar en: wedi'u cloi yn gyfangwbl hefyd. Rhywsut dydy'r nodyn yma ddim yn sefyll allan 'run fath ag ar en:. Anatiomaros 23:49, 8 Chwefror 2009 (UTC)\nAm y nodyn Saesneg: ceir weld côd y dudalen hyd yn oed os yw'r nodyn wedi'i chloi... ond mae'r nodyn yn defnyddio nodyn gyffredinol iawn, "Fix", ac mae cystrawen y nodyn honno yn gymhleth iawn... (gwela ) - dw i ddim am ei gopïo yma, dweud y gwir. Alan 23:51, 8 Chwefror 2009 (UTC)\nHmm, dwi'n gweld be ti'n feddwl! Rhy gymhleth o lawer i mi. Mae Alan7davies yn dda efo'r pethau technegol 'ma. Basai'n syniad gofyn iddo gael golwg efallai? Anatiomaros 23:54, 8 Chwefror 2009 (UTC)\nTi'n golygu "Adam" :-) Dwi newydd wneud y geiriau "angen ffynhonnell" gyfeirio at dudalen gydag esboniad, fel en:Wikipedia:Citation needed, ond heb wedi'i chreu, ac mae'r nodyn arall am broblemau iaith yn gwneud rhywbeth o debyg. Allet ti greu'r tudalennau hyn os gweli di'n dda? Alan 00:01, 9 Chwefror 2009 (UTC)\nPWYSIG! Cyfieithwyd y darn. OND...[golygu cod y dudalen]\nAlan. Mae'r darn cyfan a gyfieithwyd yn cael ei dynnu a'i osod ar bob tudalen. Ydw i wedi gosod y cyfieithiad ar y dudalen anghywir? Llywelyn2000 05:35, 10 Chwefror 2009 (UTC)\nWyt :-) Ond diolch am y cyfieithiad. Dwi wedi symud dy destun i'r dudalen gywir. Alan 16:41, 10 Chwefror 2009 (UTC)\nWedi dod o "https://cy.wikipedia.org/w/index.php?title=Sgwrs_Nodyn:Angen_ffynhonnell&oldid=489587"\nNewidiwyd y dudalen hon ddiwethaf ar 10 Chwefror 2009, am 16:41.


Datganiad Ysgrifenedig: Ymateb Llywodraeth Cymru i Gylch Gwario Canghellor y Trysorlys 2019 | LLYW.CYMRU\nDatganiad Ysgrifenedig: Ymateb Llywodraeth Cymru i Gylch Gwario Canghellor y Trysorlys 2019\nHeddiw, cyflwynodd Canghellor y Trysorlys Gylch Gwario Llywodraeth y DU yn nodi ei gynlluniau gwario ar gyfer 2020-21 yn erbyn y cefndir o ansicrwydd cynyddol ynghylch Brexit a thystiolaeth bod cyfnod o ddirwasgiad ar fin dechrau yn y DU.\nCyhoeddais ddatganiad ysgrifenedig ar 14 Awst yn nodi ymateb Llywodraeth Cymru i gynlluniau Llywodraeth y DU i gynnal Cylch Gwario un flwyddyn.\nMae cyhoeddiad heddiw yn darparu, am y tro cyntaf, fanylion ein cyllideb refeniw ar gyfer 2020-21 a fydd yn cynyddu £593m yn uwch na llinell sylfaen 2019-20. Mae hyn yn gynnydd o 2.3% mewn termau real. Mae'r Cylch Gwario hefyd yn cynnwys cynnydd o 318m i'n cyllideb cyfalaf sydd eisoes wedi'i phennu ar gyfer 2020-21. Bydd ein cyllideb cyfalaf 2.4% yn uwch mewn termau real nag yn 2019-20.\nAr sail cyhoeddiad heddiw bydd Cyllideb Llywodraeth Cymru yn 2020-21 2% yn is nag yn 2010-11. Felly, nid yw cyllid ychwanegol heddiw hyd yn oed yn troi ein pŵer gwario ni yn ôl i lefelau degawd yn ôl.\nRydym wedi galw'n gyson am derfyn ar bolisi cyni Llywodraeth y DU ac am gynnydd yn y buddsoddiad yn ein gwasanaethau cyhoeddus hanfodol. Er bod cyhoeddiad heddiw'n dangos rhai arwyddion o lacio ar y pwrs cyhoeddus yn y tymor byr, nid yw yn gwneud iawn am bron degawd o doriadau. Nid yw ychwaith yn dod yn agos at ddarparu'r sylfaen gynaliadwy hirdymor y mae ar ein gwasanaethau cyhoeddus ei hangen. Nid ydym yn glir o hyd ynghylch cynlluniau Llywodraeth y DU am Gyllideb yr Hydref.\nMae Llywodraeth y DU yn ymddwyn yn anghyfrifol trwy gyhoeddi cynlluniau gwario ar yr adeg hon yn seiliedig ar ragolygon mis Mawrth a pholisi cyllidol Gweinyddiaeth flaenorol. Mae'r data arolygon diweddaraf yn awgrymu y gallai economi’r DU fod mewn dirwasgiad eisoes. Mae economi lai yn golygu refeniw trethi is ac yn ei gwneud yn debygol y bydd Llywodraeth y DU yn troi yn ôl yn gyflym i bolisi cyni.\nYn wir, pe bai'r Swyddfa Cyfrifoldeb Cyllidebol wedi cynhyrchu'r rhagolygon economaidd a chyllidol amserol sy'n sail i ddatganiad o'r fath fel rheol, mae'n bosibl mai rhith llwyr fyddai'r hyblygrwydd y mae'r Canghellor wedi sôn amdano heddiw. Bydd cyhoeddiadau gwario heddiw'n ychwanegu ymhellach at fenthyca ac mae'n bosibl iawn bod rheolau cyllidol y Llywodraeth wedi'u torri. Pen draw hyn yw ei gwneud yn fwy tebygol y bydd cylch arall o gyni yn y dyfodol agos.\nNi allwn fod yn ffyddiog y bydd cyhoeddiadau gwario heddiw'n gynaliadwy. Yn sicr, ni allwn ddibynnu ar y setliadau tymor hir honedig ar gyfer y GIG ac ysgolion, y pennir y goblygiadau ariannu ar eu cyfer mewn gwirionedd ar ôl 2020-21 fel rhan o'r Adolygiad Cynhwysfawr nesaf o Wariant. Y gwir amdani mai bwriad y cyhoeddiad heddiw yw symud y pwyslais i ffwrdd oddi wrth reolaeth Llywodraeth y DU ar Brexit gyfan gwbl gythryblus.\nHeddiw Cyhoeddodd y Canghellor swm pellach o £2bn yn 2020-21 ar gyfer cyflawni Brexit. Buom yn glir nad oes modd cyflawni'r cymorth i fynd i'r afael ag elfen hyd yn oed o effaith Brexit heb gynnydd llawer mwy sylweddol mewn gwariant cyhoeddus. Bydd angen cyllid a hyblygrwydd ychwanegol sylweddol er mwyn inni allu ymateb mewn ffordd ystyrlon i her Brexit. Pwysleisiais hyn wrth Brif Ysgrifennydd y Trysorlys yng Nghyfarfod Pedairochrog y Gweinidogion Cyllid yr wythnos diwethaf. Nid yw'r atebion yr ydym wedi'u cael oddi wrth Lywodraeth y DU yn cynnig unrhyw sicrwydd y byddai'r cyllid y mae arnom ei angen ar gael.\nMae'n glir bod Prif Weinidog y DU yn barod i fynd â'r DU i ymyl y dibyn gyda Brexit heb gytundeb. Byddai gan hyn effaith drychinebus ar Gymru. Yn ôl yr holl dystiolaeth sydd ar gael bydd ymadael â'r UE heb gytundeb yn arwain at arafwch economaidd yn y DU a bydd dirwasgiad hir yn debygol. O dan yr amgylchiadau hynny gwyddom fod economi Cymru'n debygol o fod rhyw 10 y cant yn llai yn y tymor hir. Câi hynny ei adlewyrchu mewn incymau gwirioneddol a fyddai, yn ôl ffigurau heddiw, hyd at £2,000 yr un yn is i bob person nag y byddent fel arall.\nRwyf yn hynod o bryderus bod y Canghellor yn dawedog o ran cyllid i ddisodli Cyllid yr UE i gefnogi ein cymunedau a byd busnes yng Nghymru a hynny ar adeg pan fo llai o 60 diwrnod i fynd tan y diwrnod ymadael. Nid yw'n gallu cynnig unrhyw fath o sicrwydd y bydd Llywodraeth y DU yn cadw at addewidion y Prif Weinidog na fyddwn yn colli ceiniog o'r hyn y byddem wedi disgwyl ei gael o fewn yr UE ac y byddwn, yn unol â'r setliadau datganoli sefydledig, yn cael ymreolaeth i ddatblygu a chyflawni trefniadau i ddilyn yn lle rhaglenni cyllido'r UE. Egwyddorion sydd â chefnogaeth lwyr y Cynulliad yw'r rhain.\nEr gwaethaf yr ansicrwydd digynsail, rwyf yn barod yn awr i gyflwyno ein cynlluniau a chyhoeddi Cyllideb Llywodraeth Cymru yn gynt er mwyn rhoi cymaint o sicrwydd â phosibl i'n partneriaid a rhanddeiliaid. Byddaf yn cydweithio â'r Pwyllgorau Busnes a Chyllid cyn gynted â phosibl.\nBydd Cyllideb Llywodraeth Cymru'n seiliedig ar anghenion pobl Cymru a byddwn yn anelu at ddarparu'r setliad tecaf posibl ar gyfer gwasanaethau cyhoeddus Cymru. Mae'r ymrwymiad cyson hwn yn cael ei gadarnhau gan y ffaith bod gwariant ar iechyd a Gwasanaethau Cymdeithasol yng Nghymru'n parhau i fod dipyn yn uwch nag yn Lloegr a bod toriadau i awdurdodau lleol yn Lloegr wedi bod ddwywaith mor ddifrifol ag yng Nghymru.\nByddaf yn darparu Datganiad Llafar ar 17 Medi ar gylch gwario heddiw a'r camau yr ydym fel llywodraeth yn eu cymryd i ymateb i ddull gweithredu anwadal Llywodraeth y DU o ran cyllid cyhoeddus.


Newidiadau i gyfrifon HSBC yn “newyddion drwg” i bapurau bro – Golwg360\nNewidiadau i gyfrifon HSBC yn “newyddion drwg” i bapurau bro\nCodi tâl bancio ar sefydliadau di-elw ac elusennau am “lorio” rhai cymdeithasau gwirfoddol\nKaren V Bryan (CC BY-ND 2.0)\nMae penderfyniad banc HSBC i gyflwyno costau newydd i gyfrifon banc sefydliad di-elw ac elusennau am “lorio” rhai cymdeithasau gwirfoddol, yn ôl cadeirydd un papur bro.\nYn ôl rhai papurau bro yng Nghymru, mae cyhoeddiad y banc y byddan nhw’n codi costau ar gymdeithasau, grwpiau cymunedol ac elusennau yn “newyddion drwg” ac yn “siomedig”.\nO fis Tachwedd, bydd y banc yn cael gwared ar gyfrifon cymunedol ac yn cyflwyno cyfrif banc elusennol newydd, a bydd rhaid i elusennau dalu cost o £60 y flwyddyn i gadw’r cyfrif ar agor.\nErs dros ddegawd, mae HSBC wedi caniatáu i elusennau a sefydliadau di-elw reoli eu cyfrifon am ddim cyn belled â’u bod nhw’n ennill llai na £100,000 y flwyddyn.\nYnghyd â thâl o 0.4% am dynnu a rhoi arian yn y cyfrif, bydd tâl o £4 ar rodd o £1,000, a thâl o 40c ar bob siec sy’n cael ei defnyddio.\n‘Sefyllfa anodd iawn, iawn’\nMae papur bro Caernarfon yn un o’r rhai sy’n bancio gyda HSBC ac yn ôl eu cadeirydd, bydd rhaid i’r pwyllgor drafod eu hopsiynau.\n“Rydyn ni ar ddeall bod yna newidiadau o’r math yma yn yr arfaeth, ond dydyn ni heb ddod i unrhyw benderfyniad eto,” meddai Glyn Tomos, cadeirydd Papur Dre, wrth golwg360.\n“Mi fyddan ni’n naturiol, fel pob cymdeithas arall, yn edrych ar y sefyllfa.\n“Dw i’n meddwl ei fod o’n ddigon teg i ddweud y bydden ni’n hynod o siomedig os ydi hyn am ddigwydd oherwydd ei fod o’n mynd i danseilio lot o gymdeithasau gwirfoddol sy’n gweithio’n galed i gynnal eu hunain yn ariannol, yn enwedig yn y deunaw mis diwethaf.\n“Mae hwn yn mynd i lorio rhai ohonyn nhw, ac yn mynd i wneud y sefyllfa’n anodd iawn, iawn.\n“Mae o’n siomedig gweld banciau mawr mewn sefyllfa gref, ond eu bod nhw hefyd ar yr un llaw yn tanseilio cymdeithasau gwirfoddol sydd efo incwm isel ofnadwy, neu gyfrifon isel, ond arian sy’n bwysig iawn i’w cynnal nhw.\n“Mae’n siomedig â dweud y lleiaf.”\n‘Dipyn o slap‘\nYn ôl Sandra Lewis, trysorydd papur bro Ffestiniog, gallai’r newidiadau fod yn “dipyn o slap” i’r papur.\n“Mae o’n lot i dalu bob blwyddyn, ac maen nhw’n codi pethau o hyd,” meddai Sandra Lewis, trysorydd Llafar Bro, wrth golwg360.\n“Mae’r papur bro yn gweithio’n galed i gael rhoddion, ac i gael arian i dalu a subsidiseio pethau.”\nSieciau mae’r rhan fwyaf yn eu defnyddio wrth roi arian tuag at y papur bro, meddai Sandra Lewis, a byddai codi 40c am eu defnyddio’n cael effaith.\n“Dw i’n bancio lot o sieciau mewn blwyddyn, mi fyddai hwnna’n dipyn o slap i ni fel papur bro,” meddai.\n“Mae o’n mynd i wneud gwahaniaeth. Ac mae hynny ar ben y £60!\n“Dydi o ddim yn deg ar elusennau chwaith. Dydi hyn ddim yn newydd da iawn o gwbl.”\nMae’r banc HSBC agosaf i Flaenau Ffestiniog ym Mhorthmadog, tua deuddeg milltir o’r dref, ac mae costau teithio yno i fancio’n cyfrannu at yr ergyd, meddai.\n“Mae rhywun hefyd yn gorfod teithio lawr i Borthmadog i wneud hyn i gyd, sy’n gost ychwanegol wedyn.\n“Dydi o ddim yn rhywbeth rydan ni isio’i glywed, mae hynny’n bendant.”\nFandaliaid yn rhoi tref Aberteifi “mewn perygl” o lifogydd\nRoedden nhw wedi tarfu ar system atal llifogydd afon Mwldan


Ni ddylid ei gymysgu gyda sgrîn print.\nargraffu sgrin yn dechneg argraffu lle mae rhwyll yn cael ei ddefnyddio i drosglwyddo inc i is-haen, ac eithrio mewn ardaloedd a wnaed anhydraidd i'r inc gan stensil blocio. Mae llafn neu squeegee ei symud ar draws y sgrîn i lenwi'r tyllau rhwyll agored gyda inc, a strôc cefn wedyn yn achosi y sgrin i gyffwrdd y swbstrad am ennyd ar hyd llinell o gyswllt. Mae hyn yn achosi i'r inc gwlychu'r swbstrad a chael eu tynnu allan o'r tyllau rhwyll fel y sgrin ffynhonnau yn ôl ar ôl y llafn wedi mynd heibio.\nargraffu sgrin hefyd yn ddull o wneud stensil brint lle mae cynllun yn cael ei gosod ar sgrin o polyester neu rwyll ddirwy arall, gydag ardaloedd wag araenu â sylwedd anhydraidd. Ink cael ei gorfodi i mewn i'r agoriadau rhwyll gan y llafn llenwi neu squeegee a thrwy gwlychu y swbstrad, a drosglwyddwyd ar wyneb argraffu yn ystod y strôc squeegee. Gan fod y sgrîn adlamu oddi wrth y swbstrad yr inc yn parhau i fod ar y swbstrad. Fe'i gelwir hefyd yn sidan-sgrîn, sgrîn, serigraphy, ac argraffu serigraph. Mae un lliw yn cael ei hargraffu ar y tro, gall felly sawl sgriniau yn cael eu defnyddio i gynhyrchu delwedd neu ddyluniad amryliw.\nMae yna wahanol dermau a ddefnyddir ar gyfer yr hyn yn ei hanfod yr un dechneg. Yn draddodiadol, mae'r broses a elwir yn argraffu sgrin neu argraffu sgrîn sidan gan fod sidan yn cael ei ddefnyddio yn y broses cyn y ddyfais o rwyll polyester. Ar hyn o bryd, edafedd synthetig yn cael eu defnyddio'n gyffredin yn y broses argraffu sgrin. Mae'r rhwyll mwyaf poblogaidd a ddefnyddir yn gyffredinol yn cael ei wneud o polyester. Ceir arbennig-ddefnyddio deunyddiau rhwyll o neilon a dur di-staen ar gael i'r argraffydd sgrin. Mae yna hefyd mathau gwahanol o faint rhwyll a fydd yn penderfynu ar y canlyniad ac yn edrych ar y dyluniad gorffenedig ar y deunydd.\nAm fwy o wybodaeth am hanes argraffu sgrin, ewch i https://en.wikipedia.org/wiki/Screen_printing\namser Post: Mai-27-2018


Llyfr yr haf – Clwb Darllen Tudur Owen | Bethan Gwanas\nLlyfr yr haf – Clwb Darllen Tudur Owen\nPublished Mehefin 14, 2015 by gwanas\nWel, roedd y panel wedi mwynhau nofel ffantasi Emlyn Gomer Roberts ar y cyfan.\nDoedd Gareth ddim yn rhy hoff o’r genre ffantasi (casau Lord of the Rings!), a bu cryn drafod am ddieithrwch y byd sy’n cael ei greu, enwau’r cymeriadau ac ati, ond roedd Dyl Mei, yn enwedig, wedi hoffi clyfrwch Emlyn, y chwarae ar eiriau ac ati. Ac wrth gwrs, roedd yr hiwmor wedi plesio Tudur – a minnau!\nA’r llyfr nesa fydd hwn:\nA Oes Heddwas? gan Myfanwy Alexander, cyhoeddwyr: Gwasg Carreg Gwalch. Mae’n swnio jest y peth ar gyfer Steddfod Meifod! Nofel dditectif wahanol iawn dybiwn i, am Inspector oedd isio mynd ar wyliau i Wlad Groeg ond sydd wedi ei orfodi i weithio yn y Steddfod – ym Meifod. Yn ôl y cyhoeddwyr, mae ynddi lawer o hiwmor, affêrs, cyffuriau, cyrff marw\na pharti merched o Sir Gâr yn cael eu gwenwyno!\nPrynwch gopi, darllenwch hi, dowch i faes y Steddfod efo’ch copi ac mi fyddwn ni – gobeithio – yn ei thrafod yn y Steddfod – ar y dydd Iau ryw ben.\nYn ddigon rhyfedd, nofel dditectif wedi ei gosod yn y Steddfod oedd nofel gyntaf Emlyn Gomer hefyd – Y Ddraig Goch.\nAdolygiad difyr Lyn Ebenezer fan hyn:\nGawn ni weld pa mor wahanol fydd nofel Myfanwy! Dwi’n edrych ymlaen yn arw – mae ganddi hiwmor hyfryd, clyfar iawn. O, a bydd rhai ohonoch chi’n ei chofio’n cael gwersi canu efo’r criw yma ar S4C flwyddyn neu ddwy yn ôl:\nTagged: A Oes Heddwas, Ar Drywydd y Duwiau, Clwb Darllen Tudur Owen, Emlyn Gomer Roberts, Myfanwy Alexander, Nofel dditectif Gymraeg, Nofel wedi ei gosod yn yr Eisteddfod Genedlaethol, Steddfod Meifod, Y Ddraig Goch\n← Llyfrau Cymraeg ar gyfer yr arddegau\nSialens Ddarllen yr Haf →


Cwestiynau Cyffredin - Shanghai Feipeng Automotive Co, Ltd\nElectric Car Olwynion\nMae ein prisiau yn newid yn dibynnu ar gyflenwad a ffactorau eraill yn y farchnad. Byddwn yn anfon rhestr brisiau diweddaru chi ar ôl eich cwmni, cysylltwch â ni am ragor o wybodaeth.\ner bach yn cael ei dderbyn, mae'r MOQ yw dim ond 4 pcs.\nAr gyfer cynhyrchu màs, amser arweiniol yn 20-30 diwrnod ar ôl derbyn y taliad. Mae'r amseroedd yn dod yn effeithiol pan (1) ein bod wedi derbyn eich taliad, a (2) yr ydym wedi eich cymeradwyaeth derfynol ar gyfer eich cynhyrchion. Os nad yw ein amseroedd arwain yn gweithio gyda'ch dyddiad cau, ewch dros eich gofynion gyda'ch gwerthu. Ym mhob achos byddwn yn ceisio darparu ar gyfer eich anghenion. Yn y rhan fwyaf o achosion, rydym yn gallu gwneud hynny.\nGallwch wneud y taliad i'n cyfrif banc.\nRydym gwarant ein deunyddiau a chrefftwaith. Ein hymrwymiad yw eich boddhad gyda'n cynnyrch. Yn warant neu beidio, mae'n diwylliant ein cwmni i fynd i'r afael a datrys yr holl faterion cwsmeriaid i foddhad pawb. Mae'r polisi cyffredinol yw oes i ansawdd y cynnyrch a 18 mis ar gyfer eu gorchuddio.\nYdym, rydym bob amser yn defnyddio deunydd pacio allforio o ansawdd uchel. Gall gofynion pacio ansafonol pecynnu a Arbenigol codi tâl ychwanegol.\nMae'r gost llongau yn dibynnu ar y ffordd y byddwch yn dewis i gael y nwyddau. Express fel arfer yw'r cyflymaf, ond hefyd ffordd fwyaf drud. Drwy cludo nwyddau môr yw'r ateb gorau ar gyfer symiau mawr. Yn union cyfraddau cludo nwyddau yn unig y gallwn ei roi i chi os ydym yn gwybod y manylion y gyrchfan, y swm, pwysau a ffordd. Cysylltwch â ni am ragor o wybodaeth.\nMarchnad CAS, Shanghai, China


Cyflymder uchel dur gwrthstaen adwaith tegell-newyddion-Wuxi Hengnuo cemegol offer Manufacturing Co., Ltd\nCyflymder uchel dur gwrthstaen adwaith tegell\nTegell adwaithGwybodaeth sylfaenol\nRhif y model:tegell adwaith\nTŵr adweithydd math:Tŵr pecyn adweithydd\nStrwythur trosglwyddo gwres:Dal yn gaeth\nDiamedr adweithydd:500 ~ 1500mm\nCymysgu cyflymder:20 ~ rpm-3600 ohonynt-dewisol\nFanyleb:50 ~ 5000 liter\nAgitator Model:Agitator ddisg wasgaredig\nGwresogi:Tu allan (tu fewn) gwres Coil\nRhan, cysylltwch â:Ss316L / Ss304\nPwysau gwaith:1 ~ 14bar\nDraenio math:Valce niwmatig\n200 ~ 1000 liter dur gwrthstaen adwaith tegell adweithyddion cemegol danc adweithio\n1. wal tu mewn diamedr a thrwchAdweithydd hwn yw strwythur lastwreiddio un, y gwneir wal tu mewn dur gwrthstaen 304, gyda thrwch wal 8mm. Mae wal hon tu mewn diamedr mm 1400.\n2. dal yn gaeth diamedr a thrwchY tu allan i'r waliau tu mewn, mae wal siaced a wneir o garbon dur Q235. 1500mm yw'r diamedr y siaced a thrwch yn 6mm.\n3. gwresogi elfennau sefyllfaYn y gofod rhwng y waliau mewnol a siaced, elfennau gwresogi trydan 15pcs, 4kw pob, gosodwyd fertigol.\n4. rheolydd ar gyfer elfennau gwresBydd rheoli elfennau gwres hwn 15pcs gan botymau gwthio 3. Bydd pob botwm pwyso yn rheoli elfennau gwres 6pcs, 5pcs a 4pcs yn y drefn honno. Mae hynny'n golygu y gallwch ddefnyddio 16kw, 20kw, 24kw ar wahân ar gyfer gwresogi. Hefyd, gallwch ddefnyddio'r 16kw a 20kw gyda'i gilydd, 16kw a 24kw gyda'i gilydd neu 20 kw a 24kw gyda'i gilydd. Gallwch hefyd ddefnyddio'r holl elfennau gwres 15pcs ar yr un pryd sy'n gwneud 60kw yn y cyfanswm.\n5. gwres canoligDylid bwydo olew thermol i siaced cyn gwresogi. Mae siaced capasiti o 330 Liter cyfanswm. Lefel olew gofynnol Dylid 100mm yn uwch nag y gwres elementsand #39; ymyl uchaf. Tywyn olew yn fflans codi wyneb DN40. Mae tua 38 mm diamedr.\n6. allanol wal diamedr a thrwchMae waliau allanol hwn adweithydd yn SS304 gyda thrwch wal 3mm. Diamedr y waliau allanol yn 1600mm.\n7. dysgl diwedd / uchaf o adweithyddY strwythur uchaf o adweithydd yw pennaeth torispherical, fel arfer yr ydym yn ei alw pen saig. Waelod yr adweithydd hefyd ddefnyddio'r un ddysgl pennaeth. Trwch y pennaeth ddysgl tu mewn yn ddau 8mm, un trwch y waliau mewnol.\n8. dŵr Porth Tywyn tyllauYn y ddysgl uchaf, mae gennym\n38mm diamedr twll fel dŵr Porth Tywyn\nfalf diogelu 25mm diamedr\n25mm diamedr fent i ryddhau'r pwysau ychwanegol yn y tanc\ngwydr golwg gyda diamedr 125mm\ngolwg ysgafn gyda diamedr 100 mm\n9. echddygol a cymysgu cyflymderar ben y ddysgl, ceir modur gymysgu sydd yn 7.5kw, cyflenwad pŵer trydan defnydd 220V 60 Hz 3phase. Mae cyflymder y 100 rpm. Selio mecanyddol yn cael ei ddefnyddio i sêl y tanc ac y siafft.\n10. Manway ar ben y ddysglMae yna dwll caead ar y brig saig, wrth ymyl y modur.\n11. deunydd inswleiddioBydd fewnosod deunydd inswleiddio gwlân rock 50 mm i'r gofod rhwng siaced a waliau allanol.\n12. rhyddhau falf ac olew gollyngfa bibellCeir falf ryddhau 89mm diamedr ar waelod y tanc. Falf defnydd niwmatig y rheolydd hwn. Mae'n falf math madarch. Unrhyw hylif bydd gael eu cynnal ar y bibell ddraenio ar ôl draenio.\nOchr yn ochr â falf ryddhau, yn 38mm diamedr fflans bibell Ddeddf fel bibell ollwng olew. Blaen a roddwch olew mewn siaced olew, byth anghofio i bibell hon yn cau.\nCyfeiriad: Binhu Dinas Wuxi dosbarth nhalaith Jiangsu Taihu StreetXuelang dwbl newyddParc Diwydiannol\nPâr o: Cyfnewid Wiber hynod gost-effeithiol\nNesaf: Llawlyfr SC-gyfres\nCoil allanol allu gwrthsefyll cyryd...\nDur gwrthstaen dwbl-haen di-ddinist...


Strategaeth pwysau iach (Pwysau Iach Cymru Iach) | LLYW.CYMRU\nEin strategaeth hirdymor i atal a lleihau gordewdra.\nStrategaeth gordewdra Pwysau Iach: Cymru Iach a\nPwysau Iach Cymru Iach , math o ffeil: PDF, maint ffeil: 3 MB\nPwysau Iach Cymru Iach: Fersiwn ieuenctid a chymunedol , math o ffeil: PDF, maint ffeil: 536 KB\nYn cynnwys 4 thema genedlaethol\nArweinyddiaeth a Galluogi Newid\nBydd gan y strategaeth 5 cynllun cyflawni mewn cylchoedd 2 flynedd. Achosodd pandemig COVID-19 i ni oedi gwaith ar gynllun cyflawni 2020 i 2022. Rydym wedi ailffocysu gwaith cyflenwi’r strategaeth gyda chynllun cyflawni diwygiedig yng ngoleuni'r pandemig.\nGwyliwch ein ffilm am strategaeth Pwysau Iach Cymru Iach.\nPwysau Iach:Cymru Iach: cynllun cyflawni 2020 i 2022


Tyfu Dyfi - treialu maint cae | biosfferdyficymru\nTreialon tyfu bwyd Maint Cae - Tyfu Dyfi\nMae Tyfu Dyfi eisiau helpu i gynyddu amrywiaeth y cnydau bwyd (llysiau a/neu rawn) a dyfir ym Miosffer Dyfi gan ddefnyddio arferion agroecolegol. Hoffem ddatblygu grŵp bach o ffermwyr / tyfwyr yn cydweithio i rannu profiadau a rhoi cynnig ar gnydau newydd. Os oes gennych ddiddordeb mewn bod yn rhan o grŵp bach sy’n treialu rhai cnydau bwyd newydd ar raddfa cae yn 2022/23, darllenwch y canlynol am yr hyn y gallwn ei gynnig a’r hyn yr ydym yn chwilio amdano.\nRydym am gysylltu â thyfwyr a ffermwyr sydd â syniad am gnwd bwyd newydd y maent am roi cynnig arno. Bydd angen y canlynol ar dyfwyr a ffermwyr sy’n cymryd rhan:\nnaill ai eich tir eich hun i dyfu arno, neu gytundeb i ddefnyddio tir rhywun arall. Sylwch efallai y gallwn helpu os oes gennych syniad da ond dim tir\nangerdd dros roi cynnig ar gnwd newydd - gweler yr adran isod (beth ydyn ni'n ei olygu wrth arbrofol) am fwy o fanylion ar ba fath o gnydau rydyn ni'n chwilio amdanynt\npeth profiad o ffermio / tyfu\nparodrwydd i dyfu i egwyddorion agroecolegol\nparodrwydd i fentro ar rywbeth na allai weithio\nawydd i ddysgu trwy arbrofi\npeth o'ch cyllid eich hun ar gyfer hadau, gwella pridd, ffensio\nOs oes gennych ddiddordeb o hyd mewn cael eich syniad ar gyfer treialon ar raddfa maes o gnwd bwyd wedi’i ystyried gan dîm Tyfu Dyfi, cliciwch ar y botwm ar y chwith – mae hwn yn cysylltu â ffurflen Google fer a ddylai, os byddwch yn ei llenwi, ei rhoi i ni ddigon o wybodaeth i allu cynnal asesiad cychwynnol i weld a yw eich awgrym yn rhywbeth y gallem ei gefnogi. Efallai nad oes gennych lawer o fanylion eto - mae hynny'n iawn - hoffem glywed gennych beth bynnag! Cofiwch gael rhywbeth i mewn i ni erbyn Dydd Llun 7fed o Chwefror 2022 os gallwch chi.\nGallwn gefnogi tyfwyr a ffermwyr i roi cynnig ar gnwd bwyd newydd drwy:\nhwyluso cyfarfodydd rheolaidd o'r grŵp i drafod cynlluniau cnydau a chynnydd\neich cysylltu ag arbenigwyr a all gynnig cyngor ac arweiniad\ncynnig arian i dalu contractwyr i ddod â pheiriannau ar gyfer tyfu a chynaeafu i'ch fferm\neich cynorthwyo i werthu eich cynnyrch (rydym yn gweithio o fewn prosiect Tyfu Dyfi i adeiladu perthynas gyda busnesau a gwerthu allfeydd ar draws Biosffer Dyfi)\neich helpu i ddogfennu eich arbrawf er mwyn i eraill ddysgu ohono\nos yw eich syniad yn cynnwys elfen gymdeithasol, efallai y byddwn yn gallu defnyddio arbenigedd ychwanegol o fewn y consortiwm neu ein rhwydwaith ehangach, e.e., mewn rhagnodi gwyrdd\neich cynorthwyo ym mha bynnag ffyrdd eraill y gallwn yn rhesymol\nMae'n bwysig bod ymgeiswyr yn sylweddoli y gallai cnydau newydd fethu, mae hyn yn rhan o natur arbrofol y prosiect hwn. Fel ffermwr, chi fydd yn cymryd y cyfrifoldeb a'r risg o dyfu eich cnwd. Byddwch hefyd yn hawlio'r holl enillion credyd ac ariannol o werthu'r cnwd.\nEin gobaith yw y bydd y grŵp Tyfu Graddfa Maes hwn yn cynnig cymorth ychwanegol i chi fel y gallwch arbrofi. Rydyn ni eisiau meithrin awyrgylch o gefnogaeth cymheiriaid o fewn y grŵp, yn ogystal â chynnig rhywfaint o gymorth i chi gan staff Tyfu Dyfi. Gallwn fod ar gael i drafod y penderfyniadau y mae angen i chi eu gwneud a helpu i ddod o hyd i arbenigwyr i ateb eich cwestiynau. Gallwn gynnig cymorth ymarferol pan ddaw'n fater o werthu eich cynnyrch, trwy eich cysylltu â busnesau a'r mannau gwerthu rydym yn gweithio gyda nhw. Gallwn hefyd helpu i hyrwyddo eich cnwd.\nBydd aelodau perthnasol consortiwm Tyfu Dyfi yn cyfarfod i asesu’r Datganiadau o Ddiddordeb a gawn ac i ddewis pa syniadau prawf ar raddfa maes yr ydym am eu cefnogi.\nGwneud cyfraniad cadarn tuag at sicrwydd bwyd lleol a helpu’r frwydr yn erbyn colli bioamrywiaeth a newid hinsawdd\nBeth ydyn ni'n ei olygu wrth arbrofol?\nGallai eich cnwd arbrofol fod yn rhywbeth cwbl arloesol sydd erioed wedi cael ei dyfu yn Nyffryn Dyfi (er enghraifft, wasabi). Gallai fod yn rhywbeth sy'n cael ei ystyried yn weddol 'safonol', nad ydych erioed wedi'i dyfu eich hun ar eich fferm (er enghraifft, bresych).\nGallai agwedd arbrofol eich treial ar raddfa maes fod yn seiliedig ar raddfa. Efallai y byddwch am dreialu cnwd rydych wedi’i dyfu o’r blaen ar raddfa fach, ond gan ddefnyddio technegau gwahanol i gynhyrchu mwy (er enghraifft, cynhyrchu cae o gêl yn hytrach nag ychydig o welyau).\nGallai agwedd arbrofol eich treial ar raddfa maes fod yn ymwneud â thechneg, efallai y byddwch am roi cynnig ar dechneg newydd o gynhyrchu cnwd rydych chi wedi'i dyfu o'r blaen (er enghraifft, tyfu cennin gan ddefnyddio plannu mecanyddol neu domwellt diraddiadwy).\nGallai agwedd arbrofol eich cnwd ymwneud â sut y caiff ei werthu. Efallai y bydd gennych ffordd newydd o gael archebion neu gysylltu â’ch cwsmeriaid (er enghraifft, gofyn i gwsmeriaid archebu rhesi o datws ymlaen llaw a’u plannu i gyd-fynd â’r galw).\nByddwn yn ystyried gweithio gyda chi ar amrywiaeth o gnydau arbrofol gwahanol.\nBydd y grŵp Tyfu ar Raddfa Caeau yn dechrau yn gynnar yn 2022 ac yn rhedeg tan fis Mehefin 2023. Rydym yn edrych i weithio gyda thyfwyr a ffermwyr a all gynaeafu cnwd yn ystod y cyfnod hwn.\nOs oes gennych ddiddordeb mewn tyfu cnydau lluosflwydd fel coed ffrwythau - ewch i'r adran hon


Tîm o Achubwyr Bywydau yn dychwelyd i draeth Baner Las ym Mhen-bre\nNewyddion DiweddarafArchif NewyddionNewyddion Sir GarApêl Teganau Nadolig Tîm o Achubwyr Bywydau yn dychwelyd i draeth Baner Las ym Mhen-bre Bydd achubwyr bywydau yr RNLI yn dychwelyd i draeth Cefn Sidan ym Mhen-bre ddydd Sadwrn (12 Mai) i gynnig gwasanaeth diogelwch a chymorth cyntaf ar lefel uchel i’r cyhoedd ar gyfer tymor yr haf. Bydd achubwyr bywydau’r elusen ar wyliadwriaeth rhwng 10am a 6pm bob dydd o ddydd Sadwrn tan ddydd Sul 2 Medi.\nMae achubwyr bywydau’r elusen eisoes wedi cwblhau pythefnos o hyfforddiant dwys ac wedi cael profion ffitrwydd hollbwysig i sicrhau bod pawb ar eu gorau ac yn barod am y gwasanaeth tymhorol. Hwn fydd y pedwerydd tymor i achubwyr bywydau yr RNLI ddarparu gwasanaeth diogelwch ar draeth Cefn Sidan.\nDywedodd Rob Steele, Goruchwylydd Achubwyr Bywydau RNLI Abertawe:\n“Mae achubwyr bywydau’r elusen yn edrych ymlaen at ddychwelyd i draeth Cefn Sidan ym Mhen-bre y penwythnos hwn. Maen nhw i gyd wedi cael eu rhoi ar brawf yn ystod yr wythnosau diwethaf i sicrhau bod eu lefel o ffitrwydd mor uchel â phosibl a’u bod wedi cael yr hyfforddiant gorau i helpu i achub bywydau ar draethau Cymru yr haf hwn.\n“Gall achubwyr bywydau yr RNLI roi argymhellion a chyngor i helpu pobl ar y traeth i osgoi unrhyw ddamweiniau a allai ddigwydd yn ystod y dydd. Bydd yr achubwyr bywydau yn gosod baneri coch a melyn ar y traeth bob bore a gofynnwn i’r cyhoedd aros rhwng y baneri hyn gan mai dyna’r lle mwyaf diogel i nofio. Os ewch chi i drafferth codwch eich llaw a gweiddwch am gymorth a bydd yr achubwyr bywydau’n dod i’ch helpu.’\nDywedodd Ian Jones, Pennaeth Gwasanaethau Hamdden Cyngor Sir Caerfyrddin: “Rydym yn falch iawn o safonau uchel Cefn Sidan ac o statws baner las y traeth. Bob blwyddyn mae’r traeth yn parhau i fod yn un o’r traethau prysuraf yng Nghymru. Mae presenoldeb parhaus achubwyr bywydau yr RNLI ochr yn ochr â’n gwasanaeth parcmyn yn bwysig er mwyn sicrhau bod y cannoedd ar filoedd o bobl sy’n ymweld â’r traeth bob blwyddyn yn cael gofal da .”\nCyn ymweld â’r traeth yr haf hwn, mae’r RNLI yn cynghori’r cyhoedd i gofio rhai argymhellion diogelwch pwysig i helpu i sicrhau na fydd damweiniau’n debygol o ddifetha eu diwrnod\n1. Ar draeth lle mae gwasanaeth Achubwyr Bywydau ar waith cofiwch nofio rhwng y baneri coch a melyn bob amser.2. Peidiwch byth â defnyddio offer gwynt mewn gwyntoedd cryfion neu pan fydd y môr yn arw.3. Edrychwch ar amseroedd y llanw cyn ichi fynd i’r traeth. Fel arall gofynnwch i achubwr bywyd.4. Os ewch chi i drafferth codwch eich llaw a gweiddwch am gymorth.5. Os gwelwch rywun mewn trafferth, rhowch wybod i achubwr bywyd. Os nad ydych chi’n gallu gweld achubwr bywyd, ffoniwch 999 neu 112 a gofyn am Wylwyr y Glannau.\nI gael rhagor o wybodaeth am ddiogelwch ar y traeth edrychwch ar www.rnli.org.uk/beachsafety\nTudalen wedi ei diweddaru ar 14/5/2012


Carl Sargeant; Gweinidog sydd â gweledigaeth | RenewableUK Cymru\nCarl Sargeant; Gweinidog sydd â gweledigaeth\nGweithio yn y sector ynni yng Nghymru yn debyg aros am y bws diarhebol. Blynyddoedd yn sefyll o gwmpas, ac yna mae popeth yn digwydd ar yr un pryd.\nPrin oedi i ddal ei anadl ar ôl marathon deddfwriaethol y Bil Cynllunio a Bil yr Amgylchedd, mae Carl Sargeant wedi dangos bod ei ymwybyddiaeth o’r cyfleoedd i Gymru sy’n codi o’n hadnoddau naturiol ac arloesi o leiaf mor fawr fel ei allu i lywio Biliau drwy’r Cynulliad Cenedlaethol.\nBydd y Biliau yn gwneud gwahaniaeth sylweddol i allu Cymru i benderfynu ar ein prosiectau ynni eu hunain, ac i sicrhau bod ein hadnoddau naturiol yn cael eu rheoli mewn ffordd gyfrifol gyda chydbwysedd rhwng amcanion ecolegol a chymdeithasol.\nMae’r Bil yr Amgylchedd, drwy gorffori y gofyniad am ostyngiad mewn allyriadau Nwyon Tŷ Gwydr, efallai yn dda yn annog sefydliadau’r sector cyhoeddus i edrych yn llawer mwy difrifol ar y manteision o ynni adnewyddadwy ar eu hystadau eu hunain.\nCarl hefyd wedi ddiweddar cymeradwyodd y fferm wynt Garreg Lwyd, i ychwanegu 30 MW ychwanegol o gapasiti gwynt i Bowys. Ar ben y bron i £5m o fuddion economaidd lleol o weithgarwch yn y cyfnod adeiladu, bydd cronfa oes o £4m mewn budd-daliadau cymunedol. Bydd y 500 o adeiladau sydd agosaf at y fferm wynt hefyd yn elwa o ostyngiad blynyddol yn eu bil trydan o leiaf £100.\nLlai biliau trydan i drigolion lleol, a miliynau o bunnoedd i’r economi leol. Beth sy’n peidio â hoffi?\nBydd y Gweinidog yn darparu yr araith wleidyddol allweddol y gynhadledd “Smart Energy Wales“, yn gam sy’n nodi Llywodraeth Cymru yn dod yn ymwybodol o’r cyfleoedd sy’n deillio o’r sector ‘ynni smart’ sy’n symud yn gyflym – ardal lle ar hyn o bryd mae gan Gymru diddordebau ymchwil a busnes rhagorol .\n“Mae’r Gweinidog dros Adnoddau Naturiol wedi dangos ei werthfawrogiad o’r manteision enfawr y gallai’r sector ynni yn dod i Gymru. Yn y flwyddyn y byddwn yn newid o fod yn allforiwr trydan i fewnforiwr trydan, bydd ei frwdfrydedd ar gyfer ynni smart ac ynni adnewyddadwy fod yn ganolog wrth yrru’r busnes a chymunedol budd-daliadau sy’n llifo o fuddsoddiad newydd yn y sector.\n“Rydym yn edrych ymlaen at ei groesawu i’r gynhadledd Adnewyddadwy Cymru yr wythnos nesaf, ac edrychaf ymlaen at glywed ei feddyliau ar y sector fel ein prif siaradwr.”\nGwybodaeth a tocynnau ar gyfer cynhadledd yr wythnos nesaf “Renewable Wales’ ar gael o www.renewable-wales.com.


Mae modd i drigolion ddweud eu dweud ar gynigion i ddarparu adeilad newydd sbon ar safle presennol Ysgol Gynradd Pont-y-clun, a hynny trwy ddefnyddio cyllid posibl gan Raglen Ysgolion a Cholegau'r 21ain Ganrif.\nYm mis Medi 2020, cytunodd Aelodau'r Cabinet i gyflwyno achos busnes cychwynnol i sicrhau cyllid o'r Model Buddsoddi Cydfuddiannol (MIM) – y llwybr cyllid refeniw ar gyfer Band B Rhaglen Ysgolion yr 21ain Ganrif. Mae'r broses gwneud cais am gyllid yn parhau, a bydd y cyllid yn cael ei gadarnhau yn y gwanwyn, 2022.\nPe bai'r cyllid yn cael ei gadarnhau, byddai'n talu am gyfleusterau newydd i gymryd lle'r adeiladau presennol yn Ysgol Gynradd Pont-y-clun, Ysgol Gynradd Llanilltud Faerdref ac Ysgol Gynradd Pen-y-gawsi. Mae'r tair ysgol o fewn ardaloedd sydd wedi gweld llawer o dai newydd yn cael eu hadeiladu mewn cyfnod byr ac mae angen buddsoddiad ar bob un er mwyn eu gwneud yn gwbl hygyrch ac i gyrraedd safon yr 21ain Ganrif.\nYn achos Ysgol Gynradd Pont-y-clun, y cynnig yw darparu adeilad dau lawr newydd i gymryd lle'r adeilad presennol, sy'n cynnwys ystafelloedd dosbarth dros dro. Mae'r rhan fwyaf o'r ystafelloedd dosbarth yma mewn cyflwr gwael. Byddai'r adeilad newydd, sydd â lle i 480 o ddisgyblion a 60 o leoedd meithrin, yn agor yn 2023. Mae'r ysgol hefyd wedi'i thargedu i weithredu'n adeilad carbon sero-net.\nByddai'r datblygiad yn darparu amgylchedd dysgu bywiog ar gyfer disgyblion, yn ogystal â nifer o gyfleusterau y mae modd i'r gymuned eu defnyddio. Byddai'n creu cyfleusterau allanol newydd megis maes parcio, Ardal Gemau Aml-ddefnydd â dau gwrt a mannau gwyrdd mawr – o'u cymharu â thirwedd galed y safle presennol.\nMae'r Cyngor a'i bartner, WEPCo Ltd, bellach yn ymgynghori â thrigolion ar y cynlluniau yn rhan o broses fydd yn parhau i fod ar gael tan 24 Tachwedd. Dyma Ymgynghoriad Cyn-ymgeisio, fydd yn helpu i lywio'r cynlluniau ymhellach a llywio dogfen gynllunio derfynol y Cyngor i'w hystyried yn ffurfiol.\nMae gwefan benodol wedi cael ei chreu i gynnal yr ymgynghoriad. Mae ar gael yma\nMae rhagor o wybodaeth am y cynigion ar y wefan, ynghyd â chyfle i drigolion weld dogfennau cynllunio a chynlluniau lleoliad y safle drafft ar gyfer yr adeilad newydd. Mae modd anfon sylwadau drwy e-bost (YsgolGynraddPont-y-clun@arup.com) neu drwy lythyr, gan ddefnyddio'r cyfeiriad ar hafan y wefan ymgynghori.\nBydd cynlluniau'r adeilad newydd i'w gweld yn Llyfrgell Gymuned Pont-y-clun (Heol-y-Felin, CF72 9BE) yn ystod cyfnod yr ymgynghoriad. Yn ogystal â hynny, bydd achlysur galw heibio cyhoeddus yn cael ei drefnu er mwyn i drigolion siarad â Swyddogion, gweld y cynlluniau a dweud eu dweud. Bydd rhagor o fanylion yn cael eu cyhoeddi ar wefan a chyfryngau cymdeithasol y Cyngor yn fuan.\nMeddai'r Cynghorydd Joy Rosser, Aelod o Gabinet Cyngor Rhondda Cynon Taf ar faterion Addysg a Gwasanaethau Cynhwysiant: “Mae'r ymgynghoriad yma'n rhoi cyfle i drigolion gael gwybod rhagor a rhoi adborth am y cynlluniau ar gyfer Ysgol Gynradd Pont-y-clun. Y cynlluniau yw darparu adeilad ysgol newydd sy'n addas ar gyfer yr 21ain Ganrif, a nifer o gyfleusterau allanol a chymunedol. Mae'r Cyngor yn parhau â'r broses gyllido, allai sicrhau buddsoddiad Llywodraeth Cymru i ddarparu amgylchedd dysgu modern newydd y mae staff a disgyblion haeddu manteisio arno.\n“Dyma adeg gyffrous iawn o ran ein cynlluniau i fuddsoddi ymhellach mewn cyfleusterau Ysgolion yr 21ain Ganrif ledled Rhondda Cynon Taf dros y blynyddoedd nesaf. Dechreuwyd gwaith yn ystod yr haf eleni i gyflawni gwelliannau gwerth £12.1 miliwn a £4.5 miliwn yn Ysgol Gyfun Rhydywaun ac YGG Aberdâr, tra ein bod yn parhau â buddsoddiad gwerth dros £55 miliwn yn ardal Pontypridd erbyn 2024.\n“Mae'r Cabinet hefyd wedi cymeradwyo cynigion cychwynnol yn ddiweddar i ddefnyddio cyllid ychwanegol gan Lywodraeth Cymru ar gyfer prosiectau yn Llanhari, Cymer, Glyn-coch, Pen-rhys, Llanilltud Faerdref a Thonysguboriau, ynghyd ag ysgol arbennig newydd. Ochr yn ochr ag Ysgol Gynradd Pont-y-clun, bydd dau brosiect MBC ar wahân hefyd yn buddsoddi yn Ysgol Gynradd Llanilltud Faerdref ac Ysgol Gynradd Pen-y-gawsi erbyn 2023.\n“Mae nifer o ffyrdd i'r gymuned ddweud ei dweud ar gynlluniau Ysgol Gynradd Pont-y-clun dros yr ychydig wythnosau nesaf. Mae modd i drigolion weld gwybodaeth ar-lein ac anfon eu sylwadau drwy e-bost neu drwy lythyr – tra bydd y cynlluniau i'w gweld yn Llyfrgell Gymuned Pont-y-clun ac mewn achlysur cyhoeddus ar wahân. Dyma annog trigolion i gymryd rhan i helpu i lywio cynlluniau terfynol y prosiect cyffrous yma.”\nWedi ei bostio ar 28/10/21


Jeremeia 42 (BWM) - Bible Society\nJeremeia 42 BWM\n1Felly holl dywysogion y llu, a Johanan mab Carea, a Jesaneia mab Hosaia, a’r holl bobl, o fychan hyd fawr, a nesasant, 2Ac a ddywedasant wrth Jeremeia y proffwyd, Atolwg, gwrando ein deisyfiad ni, a gweddïa drosom ni ar yr ARGLWYDD dy DDUW, sef dros yr holl weddill hyn; (canys nyni a adawyd o lawer yn ychydig, fel y mae dy lygaid yn ein gweled ni;) 3Fel y dangoso yr ARGLWYDD dy DDUW i ni y ffordd y mae i ni rodio ynddi, a’r peth a wnelom. 4Yna Jeremeia y proffwyd a ddywedodd wrthynt, Myfi a’ch clywais chwi; wele, mi a weddïaf ar yr ARGLWYDD eich DUW yn ôl eich geiriau chwi, a pheth bynnag a ddywedo yr ARGLWYDD amdanoch, myfi a’i mynegaf i chwi: nid ataliaf ddim oddi wrthych. 5A hwy a ddywedasant wrth Jeremeia, Yr ARGLWYDD fyddo dyst cywir a ffyddlon rhyngom ni, onis gwnawn yn ôl pob gair a anfono yr ARGLWYDD dy DDUW gyda thi atom ni. 6Os da neu os drwg fydd, ar lais yr ARGLWYDD ein DUW, yr hwn yr ydym ni yn dy anfon ato, y gwrandawn ni; fel y byddo da i ni, pan wrandawom ar lais yr ARGLWYDD ein DUW.\n7Ac ymhen y deng niwrnod y daeth gair yr ARGLWYDD at Jeremeia. 8Yna efe a alwodd ar Johanan mab Carea, ac ar holl dywysogion y llu y rhai oedd gydag ef, ac ar yr holl bobl o fychan hyd fawr, 9Ac a ddywedodd wrthynt, Fel hyn y dywed yr ARGLWYDD, DUW Israel, yr hwn yr anfonasoch fi ato i roddi i lawr eich gweddïau ger ei fron ef; 10Os trigwch chwi yn wastad yn y wlad hon, myfi a’ch adeiladaf chwi, ac nis tynnaf i lawr, myfi a’ch plannaf chwi, ac nis diwreiddiaf: oblegid y mae yn edifar gennyf am y drwg a wneuthum i chwi. 11Nac ofnwch rhag brenin Babilon, yr hwn y mae arnoch ei ofn; nac ofnwch ef, medd yr ARGLWYDD: canys myfi a fyddaf gyda chwi i’ch achub, ac i’ch gwaredu chwi o’i law ef. 12A mi a roddaf i chwi drugaredd, fel y trugarhao efe wrthych, ac y dygo chwi drachefn i’ch gwlad eich hun.\n13Ond os dywedwch, Ni thrigwn ni yn y wlad hon, heb wrando ar lais yr ARGLWYDD eich DUW, 14Gan ddywedyd, Nage: ond i wlad yr Aifft yr awn ni, lle ni welwn ryfel, ac ni chlywn sain utgorn, ac ni bydd arnom newyn bara, ac yno y trigwn ni: 15Am hynny, O gweddill Jwda, gwrandewch yn awr air yr ARGLWYDD Fel hyn y dywed ARGLWYDD y lluoedd, DUW Israel; Os chwi gan osod a osodwch eich wynebau i fyned i’r Aifft, ac a ewch i ymdeithio yno, 16Yna y bydd i’r cleddyf, yr hwn yr ydych yn ei ofni, eich goddiwes chwi yno yn nhir yr Aifft; a’r newyn yr hwn yr ydych yn gofalu rhagddo, a’ch dilyn chwi yn yr Aifft; ac yno y byddwch feirw. 17Felly y bydd i’r holl wŷr a osodasant eu hwynebau i fyned i’r Aifft, i aros yno, hwy a leddir â’r cleddyf, â newyn, ac â haint: ac ni bydd un ohonynt yng ngweddill, neu yn ddihangol, gan y dialedd a ddygaf fi arnynt. 18Canys fel hyn y dywed ARGLWYDD y lluoedd, DUW Israel; Megis y tywalltwyd fy llid a’m digofaint ar breswylwyr Jerwsalem; felly y tywelltir fy nigofaint arnoch chwithau, pan ddeloch i’r Aifft: a chwi a fyddwch yn felltith, ac yn syndod, ac yn rheg, ac yn warth, ac ni chewch weled y lle hwn mwyach.\n19O gweddill Jwda, yr ARGLWYDD a ddywedodd amdanoch, Nac ewch i’r Aifft: gwybyddwch yn hysbys i mi eich rhybuddio chwi heddiw. 20Canys rhagrithiasoch yn eich calonnau, wrth fy anfon i at yr ARGLWYDD eich DUW, gan ddywedyd, Gweddïa drosom ni ar yr ARGLWYDD ein DUW, a mynega i ni yn ôl yr hyn oll a ddywedo yr ARGLWYDD ein DUW, a nyni a’i gwnawn. 21A mi a’i mynegais i chwi heddiw, ond ni wrandawsoch ar lais yr ARGLWYDD eich DUW, nac ar ddim oll a’r y danfonodd efe fi atoch o’i blegid. 22Ac yn awr gwybyddwch yn hysbys, mai trwy y cleddyf, a thrwy newyn, a thrwy haint, y byddwch chwi feirw yn y lle yr ydych yn ewyllysio myned i ymdeithio ynddo.


'Roedd yno borthladd da ...' | O'r Pedwar Gwynt\nGwasg Gwynedd, 132tt, £4.25, 1986\nBob blwyddyn, mae dwy filiwn o deithwyr yn mynd trwy Gaergybi, porthladd fferi prysuraf-ond-un y Deyrnas Unedig, sydd nid yn unig yn ddolen gyswllt holl bwysig rhwng Prydain ac Iwerddon ond hefyd yn rhan allweddol o briffordd fawr Ewropeaidd yr E22 sy’n ymestyn o Ddulyn i Fosgo a thu hwnt. Mae ’na rywbeth am yr arwydd mawr Cymraeg a Saesneg, Porthladd Caergybi / Port of Holyhead, sy’n cynhyrfu’r gwaed. Ar ôl croesi gwastadeddau Môn hyd lyfnder yr A55, a gweld yr enwau cyhyrog yn ymganghennu oddi arni – Llanfairpwllgwyngyll, Pentre Berw, Aberffraw, Gwalchmai, Rhosneigr – mae berw rhyngwladol y porthladd yn syndod, ac yn mynd â’ch gwynt. Pob lori o wlad wahanol. Babel o blatiau rhif. Sloganau amlieithog yn blith-draphlith (amrywiadau pan-Ewropeaidd ar ‘logistic’ a ‘transport’ fel arfer). Ciwiau cynyddol y ceir, a’r pick-ups wedi’u pacio. Ac ar wasgar ym mhob man, logo emrallt Irish Ferries ac un gwyn, syberach Stena. A’r eirfa neilltuol: customs, foot passengers, freight …\nFlina’ i byth ar y wefr o ddod yma. Mae’n fwy nag antur y fordaith, ac yn fwy na’r awydd i gyrraedd Iwerddon (er mor gryf y gall hwnnw fod). Mae yma antur, addewid ac arswyd, fel ymhob porthladd. Ond gwefr dod i Gaergybi’n benodol ydi cael gweld o flaen eich llygaid Gymru’n ymgysylltu â’r byd. Er ei bod ar ein cyrion eithaf, mae’n ganolbwynt o fath inni hefyd. Dyma borth y Gymru Gymraeg i briffyrdd y byd. Ac o holl olygfeydd godidog Môn, does dim sy’n fwy cyffrous na sefyll ar forglawdd igam-ogam Caergybi a gwylio’r llongau’n ymadael neu’n agosáu. Mae’n hardd i ryfeddu, ac yn llawn posibiliadau.\n‘Dros beth mae Caergybi’n sefyll?’ holodd R S Thomas yn ei hunangofiant, Neb, cyn rhoi ateb nodweddiadol grafog: ‘Dros y môr, debyg iawn, am mai ynys ydi hi.’ Ynys o fewn ynys o fewn ynys; yr ynys sy’n gwneud tir mawr o Fôn sy’n gwneud tir mawr o Gymru; ac nid oes unman yn yr hunangofiant hynod hwnnw a ddarlunnir gyda mwy o gynhesrwydd synhwyrus na Chaergybi, lle y magwyd y bachgen yn arogl yr heli, sŵn y tonnau a mynd-a-dod diddiwedd y llongau: ‘Chwaraeai, rasiai, âi i ymdrochi yn y môr, i rwyfo cwch, i bysgota …’ Fel y tystia RS, ac fel y gwelir ym morluniau grymus Iwan Gwyn Parry, artist arall sy’n frodor o Ynys Gybi, mae hon a’i harfordir yn gyforiog o ryfeddodau naturiol, o gilfachau hyfryd Porth Ruffydd a Phorth Dafarch, a hynodweddion daearegol fel Bwa Gwyn Rhoscolyn, i glogwyn aruthrol Ynys Lawd neu’r golygfeydd bendigedig o ben Mynydd Twr. Fel mwyafrif arfordir Môn, dynodwyd Ynys Gybi yn ei chyfanrwydd, bron, yn Ardal o Harddwch Naturiol Eithriadol, ac mae yma sawl cynefin i rywogaethau prin.\nYnys Lawd, Shutterstock\nOnd yr hyn sy’n gwneud y rhan hon o Fôn yn wirioneddol gyfareddol yw ymwneud hir ac amrywiol dyn â’r adnoddau naturiol hynny. Er i William Morris, y trydydd o Forysiaid Môn a oedd yn swyddog tollau ym mhorthladd Caergybi, gwyno’n goeglyd ei fod yn byw ‘ar ymyl morgraig lom, lle nid oes fawr Ddiddanwch’, roedd yn byw yn y lle gorau un i lysieuydd a naturiaethwr brwd a ymddiddorai yr un mor angerddol mewn hynafiaethau. Hanner miliwn o flynyddoedd yn ôl, medd yr arbenigwyr, denwyd yr anheddwyr cyntaf yma, fel i Fôn gyfan, ar sail rhinweddau’r ynys, a’i safle’n amddiffynfa naturiol. Roedd yma ogofâu’n noddfa, ac anifeiliaid, pysgod a chregyn môr yn ymborth. Prin y gadawodd y gwareiddiad cyntaf hwnnw ei ôl, ond mae olion yr oesau diweddarach yn frith hyd Ynys Gybi: naddion fflint o’r Oes Fesolithig yng nghytiau Tŷ Mawr, claddfeydd Neolithig Porth Dafarch, ac olion dylanwadau newydd a ddaeth ar draws y môr yn donnau o bobloedd a syniadau – a chnydau, hyd yn oed, i dir ffrwythlon Môn. Mae olion fferm soffistigedig o’r Oes Haearn yn dal yn Nhŷ Mawr heddiw, tra darganfu W O Stanley, cymwynaswr mawr y Gaergybi Fictoriaidd, olion gweithfeydd metel rhwng tai crynion yr un safle. Mewn rhan arall o Ynys Gybi, heb fod nepell o dŵr sigarét y gwaith alwminiwm, saif siambr gladdu Trefignath, un o feddrodau niferus Môn, yn dyst i barch dyn i’w dreftadaeth, yn ogystal â’i bryder erioed ynghylch parhad yr hil. Aeth yr haenau hyn o hanes yn rhan o wead Ynys Gybi ei hun, ac wrth ei chrwydro heddiw mae’r cyfoeth cyferbynnus o’ch cwmpas i gyd ac yn rhoi ansawdd arbennig iddi. I fryngaer gynhanesyddol Mynydd Twr, er enghraifft, fe ddaeth y Rhufeiniaid i godi gorsaf rybuddio (rhag môr-ladron o Fôr Iwerddon), ac mae seiliau’r waliau hynny’n dal i sgwario yno, gan gyferbynnu â thrywyddau ceimion y waliau sych. Ar lawr y dref codasant gaer filwrol i gadw llygad ar y porthladd, yn rhesi unionsyth o gerrig nadd ar letraws. Ond aeth honno, yn ei thro, i feddiant ‘Cybi felyn’, nawddsant yr ynys, yn gorlan i’w feudwyfa. Ac mae’r waliau Rhufeinig yn dal i sefyll heddiw, yng nghanol y dref fodern, yn rhagfur i eglwys hardd Sant Cybi lle mae’r yfwrs canol-dydd, a’u cefn ar y cerrig beddi, yn dal i syllu’n bell tua’r môr – yn union fel y vigiles gynt.\nDyna pam y mae’n rhaid i mi anghytuno â Bobi Jones yn Crwydro Môn pan ddaw i’r farn fod ‘pob tref yn ddiflas. Ond mae Caergybi’n ddiflas, ddiflas.’ I’r gwrthwyneb! Mae pob tref yn ddifyr. Ond mae Caergybi’n ddifyr, ddifyr. Mae’n wir nad hon yw’r fwyaf cynlluniedig a chymesur o drefi Cymru, ond beth sydd i’w ddisgwyl a hithau’n dref borthladd, ac yn dangos holl ad-hocrwydd y llefydd hynny sydd ddim ond yn lledaenu lle bo’r gofyn? Mae difyrrwch di-ben-draw i’w gael o grwydro’r strydoedd gogwyddol, a dylanwadau hen a newydd yn dal yn gybolfa braf: y bwyty Mecsicanaidd a’r caffi Cymreig, y Clwb Ceidwadol a’i baent pliciedig y drws nesaf i oriel arlunydd, y Boots a’r siop bysgota, capel mawr Hyfrydle MC, lle cynhaliwyd cyngerdd coffa fy ffrind Sian Owen, a B&B go bethma. Mae ’na sgyrsiau parod i’w cael yn y siopau, a hynny yn y Gymraeg a’r Saesneg, ac yn fynych yn facaronig, er bod yr iaith fain gryn dipyn yn fwy cyffredin: rhyw 12 y cant o blant yr ysgol uwchradd sy’n dod o gartrefi Cymraeg erbyn hyn, ffigwr sydd rywfaint yn is na phan oedd fy mam yma’n athrawes cyn i mi gael fy ngeni. Ond mae’r arwyddion ar flaen y George Hotel yn y ddwy iaith bob un, ac mae yna bobl yn codi bys bach yn y ddau gyfrwng yn nhafarndai’r dref, gan gynnwys y Gleesons Free House, sydd ag ysgrifen Wyddelig a siamrocs ar ei arwydd, ochr yn ochr â ‘Chroeso’ a chennin pedr.\nAc oes, mae ’na dinc o’r Wyddeleg yma o hyd: mae i’w gweld ar y cyd â’r Gymraeg a’r Saesneg yn ffenest menter ynni llanw Minesto, yn arysgrif y fainc ar ben Stryd Stanley ac yng nghyfenwau’r trigolion. Os oes yna ystyr ehangach i’r label ‘Porth Celtaidd’ o gwbl, yn yr hybridedd hwnnw sy’n elfen mor ganolog yng nghymeriad Caergybi y mae hynny, yn hytrach nag yn y bont loywlyfn ddur sy’n cysylltu’r porthladd â’r dref heddiw. Magwyd fy hen daid, Jac Price, yn y dref, yn fab i Gymro a Gwyddeles, ac yn Gymro Cymraeg ei hun. Mynnai Cledwyn Hughes fod y Cymry, y Saeson a’r Gwyddelod yn cyd-fyw’n gytûn yng Nghaergybi, yn ieithyddol a chymdeithasol; gwir ai peidio, mae’n arwyddocaol fod ieithegydd enwocaf Prydain wedi’i fagu yn y dref: David Crystal, y gŵr sydd wedi taro’r post yn y Seisnicaf o gyd-destunau wrth fynnu bod ‘dysgu ieithoedd ein gilydd yn gam cyntaf at ddod yn ffrindiau’.\nYchydig o dystiolaeth sydd, serch hynny, i’r Cymry a’r Gwyddelod ddysgu eu hieithoedd ei gilydd, ac yn y canrifoedd diweddar y Saesneg, iaith Coron Lloegr ac iaith byd busnes, fu’r lingua franca rhwng y ddwy wlad, yn enwedig yng nghyswllt y porthladd. Does dim dwywaith na fu hwnnw’n allweddol i economi Iwerddon a Chymru ill dwy, ac mae’n parhau i fod felly. Ond mynd trwy Gaergybi, nid aros ynddi, a wna’r cyfoeth gan mwyaf. Enghraifft drawiadol o hynny, fel y sonia Irene yn siop bysgod W G Edwards wrthyf, yw’r hyn sy’n digwydd pan ddocia’r llongau mordaith moethus yma (disgwylir hyd at ddeugain ohonynt eleni, y nifer mwyaf erioed): llwythir y teithwyr ar fysys a’u cludo’n ddisymwth ymhell oddi yno i weld cestyll Normanaidd Biwmares a Chaernarfon, ac i ryfeddu at ogoniannau Eryri os bydd y niwl yn caniatáu. Canran bitw o holl ddefnyddwyr y porthladd sy’n oedi yng Nghaergybi, er gwaethaf ei holl atyniadau, ac fel y pwysleisia Irene, byddai’r dref yn elwa’n fawr o dwristiaeth fwy dychmygus.\nCerdyn post, Caergybi, tua 1850 (Creative Commons)\nMae’r dref hon wedi dioddef fel pob tref sy’n ddibynnol ar fasnach a thrafnidiaeth a’r hyn-sy’n-mynd-heibio, a chafodd ei siâr o helbulon. Dioddefodd yn enbyd yn ystod y rhyfel masnach rhwng Prydain a Gweriniaeth Rydd Iwerddon yn y 1930au, pan oedd dros hanner y boblogaeth yswiriedig yn ddi-waith. Ac er cryfhau’r economi wedyn – wedi ymdrechion dygn i ddenu diwydiannau newydd – cododd lefel y diweithdra’n boenus o uchel unwaith eto yn nyddiau tywyll y 1980au. Dagrau pethau erbyn hyn ydi bod pethau’n gwaethygu drachefn. Gwelodd y blynyddoedd diwethaf galedi enbyd yn yr ardal: collwyd chwe chant a hanner o swyddi mewn blwyddyn yn 2009, pan gaeodd Alwminiwm Môn ac Eaton Electric eu drysau, ac er dynodi Caergybi, fel gweddill Môn, yn ‘barth menter’ gan Lywodraeth Cymru, ‘Coming Soon’ sydd ar arwydd Parc Diwydiannol Cybi ers tro byd, a defaid yn pori wrth fôn yr hysbysfwrdd. Mae ’na barc adwerthu digon llewyrchus yn ardal Penrhos, ac unedau busnes bach ffyniannus wrth gefnau’r superstores hynny. Ond mae’r argyfwng economaidd yn effeithio ar y cewri cydwladol hyd yn oed: y tro diwethaf i mi bicio yno roedd siop esgidiau Brantano’n blastar o bosteri Last Few Days, ac yn mynd mor bell â gwerthu’u silffoedd (gwag). Er difyrred yr olion diwydiannol sy’n frith dros Ynys Gybi (megis yr hen felin wynt gerllaw cae’r Holyhead Hotspurs, olion chwarel gwartsid Rhoscolyn neu simdde’r gwaith brics ym Mharc y Morglawdd), dydi hi ddim mor hawdd rhamantu’r olion diwydiannol mwy diweddar, a’r erydu cymdeithasol a ddaw yn sgil dirwasgiad. Mae yna bryder dilys am ddiboblogi, a cholli’r ifanc hyfforddedig.\nEleni, a Brexit eisoes yn yr arfaeth a’r ofn y daw ffin galed rhwng Prydain ac Iwerddon, pryderir y bydd tariffau newydd yn mennu ar hyfywedd y porthladd hyd yn oed. Un o drasiedïau eironig y blynyddoedd diwethaf fu’r twf yn y gefnogaeth i UKIP, yn y dref a fu’n gadarnle cyhyd i Lafuryddiaeth. Bu blychau pleidleisio Caergybi’n gryf o blaid Brexit, er bod y porthladd wedi elwa’n anfesuradwy o fodolaeth yr Undeb Ewropeaidd, a bod y faner las a’i sêr melyn yn stamp ar bob math o ‘welliannau’ yn y dref (gan gynnwys mynedfa’r orsaf reilffordd, mynwent yr eglwys, tramwyfa Ynys Lawd, y parciau busnes ac, yn fwyaf diweddar, y miliynau a roddwyd i drwsio adeilad hardd Neuadd y Farchnad). Yn y cyfamser, unwaith eto fyth, gall Caergybi hawlio’r clod o fod â’r lefel diweithdra uchaf yng Nghymru, yn deirgwaith y cyfartaledd cenedlaethol: am bob un swydd sy’n mynd, mae ’na saith yn ymgeisio amdani. Fel ym Môn gyfan, mae cyflogau’n is yma, afiechyd hir-dymor yn fwy cyffredin a’r dynion ddwywaith yn fwy tebygol o gael triniaeth ysbyty am broblemau alcohol a chyffuriau nag yng ngweddill gogledd Cymru. Yn ôl yr elusen End Child Poverty mae dros 40 y cant o blant Caergybi’n cael eu magu mewn tlodi: dyna ddau blentyn o bob pump yn byw ar aelwyd lle nad oes digon o arian i dalu am anghenion sylfaenol byw. Mae Digartref Môn, sy’n gofalu am bobl fregus ac anghennus, rhai ifanc yn bennaf, yn cael trafferth ymdopi â’r holl alwadau sydd arnynt, tra bo Pantri Pobl, y corff sy’n gweinyddu banciau bwyd, yn gweld cynnydd parhaus yn y niferoedd sy’n troi atynt rhag llwgu – stori sobreiddiol sy’n gyfarwydd trwy Gymru gyfan.\nDydi hi ddim yn syndod, felly, ffyrniced y dadlau am godi Wylfa B bymtheng milltir i ffwrdd o Gaergybi (testun Hollti gan Manon Wyn Williams, drama gomisiwn Theatr Genedlaethol Cymru yn Eisteddfod Môn eleni). Pan gaewyd yr hen atomfa yn 2010, collwyd mil a hanner o swyddi. Sonia cwmni Horizon y bydd angen wyth mil o weithwyr i adeiladu’r Wylfa newydd, ar gost o £8 miliwn dros gyfnod o naw mlynedd, ac y cyflogir, maes o law, wyth gant a hanner o weithwyr hyfforddedig yn barhaol. (Mae Horizon eisoes wedi bod yn cydweithio â Choleg Menai yn Llangefni i noddi prentisiaid peirianyddol lleol.) A’r angen am swyddi’n daer, mae’r fath ffigyrau’n dra deniadol. Gwaetha’r modd, nid dyna’r darlun llawn, fel y tystia’r anghytuno. Mae dadleuon grwpiau megis PAWB yn erbyn ynni niwclear yn dal i argyhoeddi llawer, a fersiwn diweddaraf, rhatach cynllun Horizon (a gyhoeddwyd ddiwedd Mai 2017) yn peri pryder pellach ynghylch diogelwch. Ac os elwodd rhai deiliaid o werthu talpiau o’u tir i arfaethu’r atomfa newydd, fu eraill ddim mor frwd dros ildio’u cartrefi i compulsory purchase order cwmni grymus, globaleiddiedig sy’n rhan o ymerodraeth Hitachi.\nOnd efallai mai Horizon ei hun a amlygodd yn fwyaf amlwg arwyddocâd tyngedfennol y cynllun i’r rhan hon o Fôn, a hynny yn eu cyfaddefiad agored mai chwarter yr adeiladwyr a fyddai’n debygol o ddod o ‘ogledd Cymru’ (ni sonnir am y filltir sgwâr), ac y byddai llai na hanner y staff parhaol yn debyg o hanu o Fôn, ffigyrau a ddisgrifiwyd gan Gyngor Môn ei hun yn siomedig o ‘anuchelgeisiol’. O wireddu’r cynllun, felly, byddai chwe mil o weithwyr (sef hanner poblogaeth gyfan Caergybi), ynghyd â’u teuluoedd, yn cyrraedd ardal yr Wylfa o’r tu allan i ogledd Cymru. Mae arbenigwyr eisoes wedi nodi y byddai’r straen ar isadeiledd yr ardal yn drwm, tra ofna eraill y mennid ar ansawdd twristiaeth (prif ddiwydiant Môn erbyn hyn). Nid yw ymgais Horizon y llynedd i ddileu cymal iaith polisïau cynllunio cynghorau Gwynedd a Môn yn gwneud dim i leddfu’r amheuon nad ydi gwarchod cymeriad arbennig yr ardal, a’r iaith Gymraeg hithau, yn un o flaenoriaethau’r cwmni. Yn halen ar y briw, rhoddwyd caniatâd cynllunio hynod ddadleuol yn gynharach eleni i gwmni Land and Lakes godi pum cant o ‘fythynnod’, ynghyd â chyfleusterau chwaraeon, siopau a bwytai ar dir gwyllt Parc Arfordirol Penrhos, yn ogystal â rhyw chwe chant o dai pellach yn ardal Kingsland a Chae Glas Caergybi (cynllun gwerth £120 miliwn). Hwn oedd y cais cynllunio mwyaf erioed i ddod gerbron Cyngor Môn, a bu caniatáu’r datblygiad yn destun loes i ymgyrchwyr iaith ac amddiffynwyr yr amgylchedd fel ei gilydd. Y nod, yn rhannol, oedd cartrefu adeiladwyr Wylfa B yn nhreflan fawr Land and Lakes, ond bwriad Horizon bellach, o gael eu go-ahead yn derfynol, yw cartrefu hanner y gweithlu eu hunain, ac mae’r dadlau’n dwysáu.\nO wireddu’r naill gynllun neu’r llall, byddai’r Seisnigo a ddôi yn sgil graddfa’r newid poblogaeth yn ei gwneud yn amhosib sicrhau hyfywedd y Gymraeg yn y rhan hon o Fôn – os nad yn yr ynys drwyddi draw, ym marn rhai. Mae ’na ddarogan iasol, rywsut, yn enw gwastataol Horizon a gwegi dihanes enw Land and Lakes, a’r pryder gwirioneddol yw y byddai ildio’n ddiwrthwynebiad i’w hewyllys yn creu unffurfedd ieithyddol a diwylliannol sy’n anghydnaws â chymeriad amryfal yr ardal erioed. Dydi’r patrymau cyfanheddu a welwyd yn ddiweddar mewn rhannau o Ynys Gybi ddim yn galonogol: ganed bron i hanner poblogaeth ward Trearddur, er enghraifft, yn Lloegr, a hon ydi un o gymunedau mwyaf uniaith (Saesneg) Môn. Pan sonnir am wanychiad y Gymraeg yn yr ardaloedd hyn, felly, nid rhyw edwino naturiol mohono, ond yn hytrach benderfyniad ymwybodol miloedd o oedolion i beidio â dysgu Cymraeg ar ôl symud i Fôn i fyw – neu ‘the island’, ys dywedir ar lafar gwlad. Boed yn ymwybodol ai peidio, mae yna ideoleg unffurfiol ar led.\n‘Nid ynys mo Ynys Môn,’ meddai Gerallt Lloyd Owen yn ei gerdd ‘Tryweryn’, ac yn yr ystyr honno nid ynys mo Ynys Gybi chwaith. Trychu Môn fyddai colli Ynys Gybi, fel y byddai colli Môn (Duw a’n gwaredo) yn trychu Cymru. Bu Ynys Gybi’n gostrel ein hamryfalwch erioed; daliodd yr holl ddylanwadau, yr holl fynd a dod ar fôr ac ar ffyrdd, a chynnwys y cyfan yn ei chymeriad cyferbynnus a dengar. Mae’n haeddu ei hymgeleddu. Ond mae fel petai ynom, Gymry Cymraeg, ryw ddifrawder – braw, hyd yn oed – wrth ymwneud â hon, ynghyd â’r gaer sy’n galon iddi. Neu efallai inni fod mor brysur yn boddi nes anghofio bod gennym hawl ar borthladdoedd. Beth bynnag fo’r rheswm, mynd trwy Gaergybi a wna’n trwch ninnau.\n‘Roedd yno borthladd da,’ llawenhaodd R S Thomas wrth gofio’i blentyndod yng Nghaergybi ganrif yn ôl, ac am y tro fe ddeil hynny’n wir, a chynlluniau Horizon a Land and Lakes yn dal yn y fantol, a gwir effeithiau Brexit ar berthynas Cymru ac Iwerddon yn dal yn aneglur. Ar hyn o bryd mae berw rhyngwladol y porthladd yn dal i fynd â’ch gwynt, a sefyll ar y morglawdd igam-ogam yn gwylio’r llongau’n ymadael neu’n agosáu mor gynhyrfus ag erioed, yn olygfa hardd i ryfeddu ac yn llawn posibiliadau. Yn y dref gyfoethog-a-thlawd hithau, mae’r sgyrsiau’n dal, hyd yn hyn, yn facaronig, a’r ‘Porth Celtaidd’ yn dal yn hybridedd blêr a byw.\nOnd pan fyddaf yn troi tuag adref ar ddiwedd dydd o grwydro, gan deithio’n ôl hyd lyfnder yr A55 a gweld o’r newydd yr enwau Cymraeg cyhyrog yn ymganghennu oddi arni – Rhosneigr, Gwalchmai, Aberffraw, Pentre Berw, Llanfairpwllgwyngyll – a phan fyddaf yn gadael tir mawr Môn i gyrraedd tir mawr Arfon, ni allaf ond teimlo fy mod wedi troi cefn ar le go arbennig. Ynys o fewn ynys o fewn ynys. A honno, er ei bod ar ein cyrion eithaf, yn ganolbwynt o fath inni hefyd.\nGyda diolch i Robat Trefor.\nMae Angharad Price yn Athro yn y Gymraeg ym Mhrifysgol Bangor ac yn awdur cyfrolau academaidd a chreadigol.\nBobi Jones, Crwydro Môn (Llyfrau’r Dryw, 1957)\nFrances Lynch, Môn: Tirluniau’r Arfordir Gynt, cyf. Glenda Carr (Windgather Press, 2009)\nD Ben Rees, Cofiant Cledwyn Hughes: Un o Wŷr Mawr Môn a Chymru (Y Lolfa, 2017)\nEmlyn Richards, Cymeriadau Ynys Môn (Gwasg Gwynedd, 2004)\nR S Thomas, Neb (Gwasg Gwynedd, 1985)\nJ Richard Williams, Croesi i Fôn: Fferïau a Phontydd y Fenai (Gwasg Carreg Gwalch, 2017)\nRhifyn 4, Angharad Price, Ysgrifau, Môn\nEfallai inni fod mor brysur yn boddi nes anghofio bod gennym hawl ar borthladdoedd


Hafan > Ymgynghori > Cynnal Cymru Fyw Ar y gweill\npapur gwyrdd ar ddull newydd o reoli adnoddau naturiol Cymru.\nCymru Fyw - Fframwaith newydd ar gyfer ein hamgylchedd, ein cefn gwlad a'n moroedd\nNatur, tir, dŵr ac aer Cymru yw ein prif adnoddau – y sail sy’n gwneud popeth arall yn bosib. Os ydym am wireddu ein huchelgais am ansawdd bywyd gwell a rhagolygon ar gyfer y dyfodol, mae angen inni sicrhau bod yr adnoddau hyn yn cael eu defnyddio yn y ffordd orau, mwyaf cynaliadwy.\nYn 2010, cynhaliwyd ymgynghoriad ar Cymru Fyw, ein fframwaith newydd ar gyfer ein hamgylchedd, ein cefn gwlad a’n moroedd. Ein nod yw:\nsicrhau bod gan Gymru ecosystemau sy’n fwyfwy gwydn ac amrywiol, sy’n cynnig manteision economaidd, amgylcheddol a chymdeithasol.\nO fewn hyn, ein nod yw:\npennu ein blaenoriaethau i fynd i’r afael â’r risgiau a’r cyfleoedd sydd o’n blaenau\nsymleiddio ein dull o reoli ein hadnoddau naturiol\nrhoi mwy o sicrwydd ac eglurder i bawb sy’n defnyddio’r amgylchedd\nRoedd yr ymgynghoriad hwn yn holi am eich barn am y newidiadau arfaethedig i’r broses o lywodraethu, rheoli a rheoleiddio’r amgylchedd yng Nghymru, yn seiliedig ar y dull ecosystem. Mae’r ‘Ecosystem’ yn cyfeirio at bopeth byw, sut y maent yn rhyngweithio â’i gilydd a’r amgylchedd. Bydd y gwaith hwn yn llywio Biliau Cymru yn y dyfodol.\nDyma her a fydd yn galw am feddwl o’r newydd. Lansiwyd yr ymgynghoriad hwn i gael gwybod a oes awydd am newid radical ac ai’r hyn yr ydym yn ei argymell yw’r peth iawn.\nY dogfennau ymgynghori\nMae’r dogfennau canlynol ar gael:\ny naratif gwaelodol\ny diffiniadau – Beth yw ystyr y termau technegol?\nyr astudiaethau achos – Enghreifftiau o’r camau sy’n cael eu cymryd i helpu ecosystemau yng Nghymru\ny dulliau – Mae hwn yn disgrifio sut y gallwn ddarparu dulliau syml i helpu’r broses o wneud penderfyniad\nMae ein hastudiaethau achos ar gael a gellir eu gweld ar YouTube.\nRydyn ni’n gweithio ar offer sy’n defnyddio mapiau rhyngweithiol i ddarparu gwybodaeth am yr amgylchedd.\nMae Pecyn Offer Cynllunio Bioamrywiaeth yn adnodd ar-lein i helpu defnyddwyr i ystyried bioamrywiaeth wrth gynllunio a datblygu o’r newydd.Ewch i: wefan Pecyn Offer Cynllunio Bioamrywiaeth (dolen allanol, Saesneg yn unig)\nMae dogfennau’r Rhaglen Cymru Fyw ar gael ar ein tudalen gyhoeddiadau.\nEfallai y bydd yr wybodaeth ganlynol yn ddefnyddiol:\nMae gan wefan Economeg Ecosystemau a Bioamrywiaeth (TEEB) wybodaeth ar gyfer busnesau. Ewch i: Economeg Ecosystemau a Bioamrywiaeth (i fusnesau) (dolen allanol)\nMae enghraifft o’r sylfaen dystiolaeth sy’n sail i’r fframwaith ar gael ar Ganolfan Cymru ar gyfer Ymchwil i’r Amgylchedd.\nEwch i: Sampl o'r sylfaen dystiolaeth sy'n ategu'r fframwaith: Canolfan Cymru ar gyfer Ymchwil i’r Amgylchedd (pdf, dolen allanol) Dogfennau ymgynghori\nMaint Ffeil: (1,621.32 KB) Naratif\nMaint Ffeil: (1,621.32 KB) Y Diffiniadau (Saesneg yn unig)\nAdroddiad Ymgynghori (Saesneg yn unig)\nMaint Ffeil: (1,621.32 KB) Crynodeb Gweithredol


Creodd Artist Hannah Firmin brint torlun leino dathlu pen-blwydd Peak yn 30 oed yn ei stiwdio, gan ddefnyddio ei gwasg argraffu Columbia drawiadol a wnaed allan o haearn bwrw nôl yn y bedwaredd ganrif ar bymtheg.\nGraddiodd Hannah Firmin o Ysgol Gelf Chelsea a’r Coleg Celf Brenhinol. Mae wedi gweithio fel dylunydd llaw-rydd a chrëwr printiau, ar gyfer ystod eang o gleientiaid, yn cynnwys cylchgronau papurau newydd a chyhoeddwyr. Hannah a gynlluniodd gloriau llyfrau The No.1 Ladies’ Detective Agency gan Alexander McCall Smith. Yn ddieithriad mae’n defnyddio’r print cerfweddol fel ei dull o weithio, gan ddefnyddio naill ai leino, feinyl neu bren fel y deunydd i gerfio arno/i’w dorri cyn cyfuno’r print â phaent neu ludwaith.\nMae Hannah yn darparu gweithdai a dosbarthiadau meistr ysbrydolgar fel rhan o raglen Peak ar\ngyfer dysgwyr sydd yn oedolion neu’n bobl ifanc. Comisiynodd Peak y print torlun leino nifer\ncyfyngedig newydd hwn oddi wrth Hannah yn 2017 er mwyn dathlu ein pen-blwydd yn 30 oed, a\nmedrwch ei brynu ar-lein.\nBrint Torlun Leino – nifer cyfyngedig o 40\nPris £90 + postio\nTrwy brynu print byddwch yn ein cynorthwyo i gyrraedd mwy fyth o blant a phobl ifanc led-led\nPowys, Sir Fynwy a Blaenau Gwent. Bydd £90 yn prynu llyfrau sgetsio ar gyfer 40 o blant sy’n rhan o’n prosiect ysgrifennu sydd â’r nod o adeiladu hyder a hybu lles.\nArchebwch cyn 14 Rhagfyr er mwyn eu derbyn cyn y Nadolig!\nLluniau: Toril Brancher


Mary Myfanwy Wood - Wicipedia\n22 Ionawr 1967 (84 oed)\nSt. Mary's College, Cheltenham\nRoedd Mary Myfanwy Wood (16 Medi 1882 - 22 Ionawr, 1967) yn gennad Cristionogol yn Tsieina rhwng 1908 a 1951.\nGanwyd Wood yn Llundain yn ferch i Richard Maldwyn Wood, gwerthwr paent, a Hannah ei wraig. Roedd y tad yn un o Fachynlleth a'r fam o Abertawe, y ddau yn Gymry Cymraeg ac yn aelodau o Gapel Annibynnol Cymraeg y Boro yn Southwark, Llundain; ymunodd Mary, ei ddau frawd a'i chware a'r un capel yn ddiweddarach\nCafodd ei haddysgu mewn ysgol yn Dulwich lle bu'n ddisgybl-athrawes cyn mynd ymlaen i Goleg St Mary, Cheltenham i gwblhau ei hyfforddiant fel athrawes. Ymunodd â Mudiad Cristionogol y Myfyrwyr a daeth o dan ddylanwad y pregethwr efengylaidd y Parch Dr William Boothby Selbie a phenderfynnodd ymuno â Chymdeithas Cenhadol Llundain (LMS)\nAr ôl darfod ei hyfforddiant aeth i ddysgu mewn ysgol gynradd yn Herne Hill, Llundain; wrth ddysgu bu'n dilyn cyrsiau allanol o Goleg Kings, Llundain byddai'n ei chymhwyso ar gyfer gwaith y genhadaeth dramor.\nCenhadaeth[golygu | golygu cod y dudalen]\nYm 1908 moriodd Wood i Tsieina lle fu'n gweithio fel athrawes mewn ysgol breswyl yn nhalaith Xiochang yng ngogledd Tsieina. Ym 1915 dychwelodd i wledydd Prydain a bu'n dilyn cwrs am flwyddyn yng Ngholeg Selbie Rhydychen. Ym 1916 cafodd ei phenodi'n brifathrawes ysgol ganolradd i ferched yn Beijing. Roedd ei chyfraniad i addysg merched yn sylweddol a chafodd ei phenodi i Gyngor Ymgynghorol y wladwriaeth ar addysg i fenywod.\nRoedd Wood yn aelod blaenllaw o fudiad Tsieina i Grist gan gael ei phenodi'n islywydd ym 1920, ond ymddiswyddodd ar ôl cyfnod byr er mwyn caniatáu i frodor o Tsieina i gyflawni'r swydd. Ym 1922 trefnodd Gynhadledd Gristionogol Tsieina.\nYm 1926 cafodd Wood ei phenodi'n darlithydd ym Mhrifysgol Yenching gan gael ei dyrchafu'n bennaeth yr adran astudiaethau crefyddol.\nAr ddechrau'r Ail Ryfel Byd dychwelodd i Lundain i ofalu am ei rhieni oedrannus rhwng 1940 a 1943. Oherwydd ei gwybodaeth am Tsieina a'i iaith bu'n gweithio i awdurdodau Prydain, yn monitro newyddion o'r wlad ac yn darlithio i swyddogion milwrol am y wlad.\nAr ddiwedd y rhyfel aeth i'r India am ychydig fisoedd i weithio gyda Chymdeithas Gristionogol y Gwŷr Ifanc (YMCA) yn cynorthwyo merched milwrol, cyn mynd yn ôl i ogledd Tsieina i drefnu synod (cyfarfod cyffredinol) Eglwys Crist yn Tsieina.\nYmddeolodd o'r LMS ym 1948 ond parhaodd i ddarlithio yn Yenching, cyn mynd ymlaen i ddarlithio yn Ysgol Diwinyddiaeth Prifysgol Cheloo, yn Jinan.\nErbyn 1951 roedd Llywodraeth Comiwnyddol Tsieina yn troi'n fwyfwy amheus o dramorwyr a bu'n rhaid i Wood ymadael.\nRhwng 1952 a 1954 bu Wood yn gweithio i Gyngor Eglwysi Prydain. Ym 1954 cafodd ei hordeinio yn weinidog a bu'n gwasanaethu capel yr Annibynwyr yn Hambleden, Swydd Buckingham. Ym 1962 derbyniodd MA er anrhydedd gan Brifysgol Cymru.\nYmddeolodd Wood o'r weinidogaeth ym 1962 yn 80 mlwydd oed a symud i gartref henoed ar gyfer cyn-genhadon. Bu farw yn Ysbyty Southend ym 1967 ac amlosgwyd ei chorff yn Brighton cyn cynnal gwasanaeth coffa iddi yn Eglwys y Boro.\n↑ y Bywgraffiadur Wood, Mary Myfanwy adalwyd 25 Mai 2016\n↑ Yr Archif Genedlaethol; Cyfrifiad 1901, St Saviour Southwark. Cyfeirnod: RG13/372 Ffolio: 154 Tudalen: 16\n↑ Gwefan Capel y Boro adalwyd 25 Mai 2016\n↑ The Chinese church as revealed in the National Christian Conference held in Shanghai, Tuesday, May 2, to Thursday, May 11, 1922\n↑ Vehicles of Grace and Hope: Welsh Missionaries in India, 1800-1970 D. Ben Rees\nWedi dod o "https://cy.wikipedia.org/w/index.php?title=Mary_Myfanwy_Wood&oldid=8881107"\nNewidiwyd y dudalen hon ddiwethaf ar 23 Awst 2019, am 17:36.